Martin Goihetxe alegiagile urruñarra –\n1.- Zer da alegia?\nAlegia genero narratiboaren adarretako bat dugu. Irakurleari edota gizarteari argitasunez irakastea eta on egitea du helburu. Xede hori, beraz, didaktikoa da, balore etiko unibertsaletan sustraitzen dena. Alegiak hitz lauz zein bertsoz idatzi izan dira. Pertsonaiak giza ezaugarriz jantzirik aurkezten diren animaliak zein objektuak izan daitezke. Diruzalekeria, zuhurkeria eta bekaitza izaten dira ainitzetan pertsonaien alde txarrak. Alegietako gaiak, ontsalaz, giza bizioak izaten dira: harrokeria, gezurra, anbizioa… Horien inguruan ipuin modukoak harilkatzen dira, ironiaz aurkezten direnak eta pizten diren egoera berezi horien bukaeran irakaspen moral ematen dute.\n2.- Alegiaren historia eta zabalkundea\nTopatu ditugun lehen alegiak k.a. 2000. urte ingurukoak dira eta Mesopotamiako buztinezko taulatxoetan idatzirikoak dira. Grezia zaharrean ezagutu dugun lehen alegia Hesiodok k.a. VII. mendean idatzi zuen urretxindor edo erresiñolarena da. Baina ospetsuenak, zalantzarik gabe, “Exopodoren alegiak” izenaz dugun alegia-bilduma daukagu. Greziatik alegia Erromara igaro zen eta Horazio, Fedro eta Flavio Avianorekin arrakasta handia zuten atzeman. Erdi Aroan izugarri zabaldu ziren Europa osoan zehar. XVII. eta XVIII. mendeetan, Frantzian zabalkunde handia ukan zuten, Jean de La Fontaine-rekin gailurrera iritsi zirelarik.\n3.- Euskal alegiagileak\nEuskarazko alegiagintza mogeldarrekin hasi zen XVIII. mendearen amaieran eta XIX. mendearen hasieran. Juan Antonio Mogelek bizkaieraz idatzi zituen eta Bizenta Mogelek gipuzkeraz. Hauekin batera, nabarmentzekoak dira Juan Mateo Zabala bilbotarra eta Agustin Paskual Iturriaga hernaniarra.\nIparraldean Jean Baptiste Arxu zuberotarra eta Martin Goihetxe eta Gratien Adema “Zaldubi” lapurtarrak izan genituen hastapenetako alegiagilerik handienak. Arxu Altzürükükoa zen eta lanbidez irakasle eta eskola-ikuskatzailea. La Fontaine-ren hainbat alegia zubererara itzuli zituen. Zaldubi itzultzaile baino gehiago moldatzailea izan zela erran behar dugu eta Goihetxe izan zen La Fontaineren alegiak lapurterara ekarri zituen lehena.\n4.- Martin Goihetxe\nMartin Goihetxe Urruñan sortu zen 1791ko irailaren 8an Hariztegia izeneko etxean. Jean Goihetxe sendagilearen eta Marie Braten semea zen. 1817ko abenduaren 20an apeztu zen. Bikario izan zen herrian 1818an eta geroago erretore 1831ko martxoaren lehenetik 1836ko uztailaren 19ra arte. Ondoren, Aintzilan izan zen erretore urte bereko abenduaren 15a arte. Orduan utzi zuen bere kargua, berrogeita bost urte zituelarik. 1853. urtean Antton Abadiak antolatutako Lore Jokoetan parte hartu zuen Urruñan epaimahaikide gisa. Bi urteren buruan utzi behar izan zuen osasun arazoak zituela eta. Aintzilatik itzuliz geroztik, Urruñan bizi izan zen eta bertan hil zen 1859ko ekainaren 12an, pilota-plazatik hurbil den Puxant-Baita izeneko etxean. Hirurogeita zortzi urte zituen. Zehazkizun biografiko hauek guztiak Aurelia Arkotxak Kazeta.eus izeneko agerkari digitalean Martin Goihetxez plazaratutako bi artikulutatik jaso ditut.\n1852. urtean “Fableak edo alegiak la Fontainetarik berexiz hartuak eta Goihetxe apezak frantsesetik euskarara bertsotan itzuliak” izeneko liburu mardula plazaratu zuen Baionan. Aitzin-solasean honela erraiten zuen:\n“Duela zenbait denbora erakurtzearekin bi fable multzo, bata zuberotar jaun batek, bertzea Gipuzkoako jaun apez batek bertsotan publikatuak: etorri zitzaitan gutizia Lapurdiko hizkuntzan lan beraren egiteko; ez hek baino hobeki egin beharrez segurki; baina-bertzela, eta Lapurdiko mintzoaren arabera. Hala nola ezen, plat bera izan baidaiteke hirur kozinerez diferentki apaindua, eta gisa bakotxak baidituzke bere zaleak eta jaleak: hala orobat liburu berak hirur eskribatzaile diferentez landuak eta moldatuak; badituzke publikoan erakurtzaile gustu diferentetakoak. Agian honek ere baturen ditu bereak.”\nAipatu liburuan 216 alegia euskaratu eta bertsotan ezarriz ituen. Erabil izuen euskara Urruña inguruko lapurtera zen baina beste lekuetatik eta beste euskalkietatik hartutako hitzez osatua. Aditz aberatsa erabil izuen, trinkoen erabilera harrigarria eginez. Hitz eta aditz horiek guztiak liburuaren bukaeran ezarri zuen hiztegiñoan bildu zituen. Aurelia Arkotxa idazle eta ikertzaile baigorriarra dugu, zalantzarik gabe, Goihetxeren lana hobekien aztertu duena. Honen ustez, Martin Goihetxe dugu Euskal Herriak ukan duen alegiagilerik aberatsena eta oparoena. (Ikus Kazeta.eus-en Goihetxez plazaratu dituen bi artikulu mamitsuak)\nMartin Hiribarren apez eta idazle azkaindarrak 1855ean Baionan plazaratu zuen “Eskaldunak” izeneko liburuan Lapurdiko herriak eta heien jendeak banan banan kantatu zituen. Urruña aipatu zuelarik honela erran zigun herriaz eta Goihetxez:\n“Urruñan (Hiribarrenek Urriñan dio) ere bada merkatu tokia, ezbaitu nola plazak edertzen herria. Beharrik ez du hortik nahi irabazi, eta du bere landan aski biltzen hazi! Bihiz nagusi ahal da inguru guzian, lur onak ditu eta beti ongarrian; nagusi deitzen dituzte Senpere egurrez, Urruña arto bihiz eta Hazparne urrez. Urruñak badu haitza eta eskas harria, kisugai ala bideen antolagarria.\nEliza ere badu ederra osoki, aidean zenbeit etxe jarriak xuriki; nola panttupan baita sartze bidetarik. Harat heltzeak ez du hegiko parerik. Herri horri dohako kanpotar biltzea. Nihon ez ederrago hegi hedatzea, biltzar tokitzat ere iduriz lehena, euskaldun gutiziei arraiki dagona.\nJaunak ere baditu arras euskaldunak; iragan aiten premu ager ditezkenak; ikustekoak dire ohoren egiten, atzeko jendeari aisia ematen. Jende hoberena da hango populua, lumako ere badu seme bat hautua: Goihetxeren alegiek buru seinalatzen. Damurik ez direla perla hoiek preziatzen! Euskalduna ez balitz den bezen gibela, hetan den gatza luke bilduren bertzela.”\nBadirudi, Goihetxerena dela ere, Baionan, 1956an plazaratutako “Maiatza edo Mariaren hilabetea egun guzietako kantikekin” izeneko liburua. Olerkiak egiteaz gain Florian alegiagile frantsesaren alegiak ere euskaratu zituen. Aurelia Arkotxak topatu zituen 2000ko urriaren 2oan Pariseko Liburutegi Nazionalean.\nBuka dezadan artikulu hau Goihetxeren bigarren alegia, “Ttirritta eta xinaurria” izenekoa lerro hauetara ekarriz:\n“Bigarren Fablia: Ttirritta eta xinaurria. Ttirritta zagon kantari udak ziraueino beti. Zenean negua etorri bazukeien penxa zeri, lau hil luze pasatzeko eta deusik ez jateko. Ez xixari, ez marmotxa; etxea zedukan hutsa; soilaruan ez bihirik, bankan ere ez laborerik.\nBadoa bada auzora, xinaurria ahizpa baitara gosetea kantatzera. Agur, ahizpa, banatorzu! Zertan naizen ikus zazu. Nauzun, otoi, urrikari. Prest indazu zerbait bihi! Hitz dautzut, duda ez zaitela, (zuhork badakizu berdin, gurekin hitza dela zin). Bihurtuko dautzudala etorri deneko uztaila, interesekin kapitala.\nXinaurria baita guti prestatzaile, gutiago ere emaile. Badiotzo ttirrittari: Oro zaite elkar iduri, hartzean handi promesak, nasai zinak eta hitzak. Ondoan hil epekoa nihoiz ez agertzekoa.\nFabliak: Karitazteko legea ez da alferrak bazkatzea. Nekez ditugunak uztatu, nekez guk uzten ditugu eta zuk uda zenean zertan bada ziñaraman? Kantuz nindagoen beti, zatorkidakeen nornahi. Ez bekizu gaitz hori. Ai! Ai! Gure zelebrea! Biba horrelako umorea! Kantuz uda ziñaraman? Emazu bada orain dantzan. Banoa nire lanera! Bazoazke kantatzera!\nFabletto hau zertarako? Ororer irakasterako? Adin gaztean dena alfer eta nagi. Zaharrean maiz dela gose eta egarri. Eta uzkur dagonak denean lanbide. Badukela ondoan zer jan gabe janbide. Finean gaizki dena ohitu gaztean, zaharrean bihoa zakua soinean.”\nMartin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra Martin Goihetxe alegiagile urruñarra\nalegiak, historia, Martin Goihetxe, Martin Goihetxe alegiagile urruñarra, urruña, zer da alegia?


Soziolinguistikaz berripaperaren 21. zenbakia / 2008ko uztaila | Soziolinguistika Klusterra\nAtarikoa » Soziolinguistika Berripapera » Soziolinguistikaz berripaperaren 21. zenbakia / 2008ko uztaila\nSoziolinguistikaz berripaperaren 21. zenbakia / 2008ko uztaila\nBatekmila “Euskal munduak” erakusketa zabalik da Kanbon eta Hendaian.\nEuskal munduen ikuskera berri eta berezitua eskaintzen duen Batekmila erakusketa zabalik da Kanbon, ekainaren 11tik abuztuaren 15a bitartean, eta, Hendaian, abuztuaren 22tik irailaren 21era. Batekmila “Euskal munduak" erakusketak euskara eta euskal kultura ezagutzera eman nahi du erakusketa ibiltari eta interaktiboaren bitartez. Gogoan izan behar da, erakusketak UNESCOren babesa jaso duela kultura artekotasunaren gaian sentiberatasuna sustatu nahi baitu. Hori guztia Nazio Batuen Erakundeak izendaturiko 2008 Hizkuntzen Nazioarteko Urtean.\nInformazio gehiago: Batekmila; http://www.batekmila.com//\nEuskal Kultur Erakundeak euskal kulturaren inguruko mintzaldi zikloa antolatu du Miarritzen.\nPantxoa Etchegoin, Terexa Lekunberri, Jean Haritschelar eta Marikita Tambourin ariko dira Miarritzeko Mediatekan euskal kulturaren inguruko mintzaldi zikloan. Aurreneko aldiz antolatu dute ekitaldia eta euskal kantuaz, pastoralaz, arkitekturaz eta hizkuntzaz ariko dira hitzaldietan. Uztailaren 17an Etchegoinen hitzaldiarekin zabaldu da zikloa eta abuztuaren 21ean amaituko da.\nInformazio gehiago: Euskal Kultur Erakundea; http://www.eke.org\nAniztasun berrien harira EHUko uda ikastaroa.\nUztailaren 14tik 16ra Aniztasun berrien harira izenburupeko udako ikastaroa burutu zen EHUren Donostiako udako ikastaroetan, Xabier Aierdi soziologoak zuzenduta, eta Immigrazioaren Euskal Behatokiaren lankidetzarekin. Euskal Herrira immigrazio berrituak heldu direnean aniztasun forma berriak ezarri dira eta askoren ustez munduko hainbat herrialdeetako biztanleek ekarri omen dute aniztasuna. Egun, esaterako, gure artean neurri ezberdineko 100 ama-hizkuntza ezberdin ezagutzen dira. Baina, aniztasun berri honen parean, etengabe euskal aniztasunaz hitz egiten da: nola kudeatu immigrazio prozesu berriak, gutxiengo nazional baten eskariak eta indarreko estatu- nazioaren nahi homogeneizatzaileak.\nIkastaroko hainbat irakasleren ekarpenak ikusteko: SUSTATU; http://sustatu.com1216190524\nMehatxupeko Hizkuntzen inguruko Fundazioak (Foundation for Endangered Languages) XII. Kongresua antolatu du, 2008ko irailaren 24tik 27ra bitartean burutu dadin.\nOraingo honetan, Herbeheretan kokaturiko Frisia eskualdean izango da kongresua. Mercator (Hizkuntza Aniztasuna eta Hizkuntzaren irakaskuntza Ikertzeko Europako Zentroa) eta Frisiako Akademiaren laguntzarekin antolatu da. Kongresua Nazio Batuek izendatutako 2008 Nazioarteko Hizkuntzen Urteko ospakizunen baitan kokatzen da. Aztertuko diren gaien artean honakoak daude: mehatxupeko hizkuntzek dituzten eskualde hizkuntz-aniztasun kasu arrakastatsuen azterketa, hizkuntza irakaskuntza-prozesuak eta hizkuntza-transmisioa hizkuntza erkidego txikietan, eta hizkuntza transmisioa eskola-eremu formaletatik haratago. Izen-ematea zabalik izango da irailaren 5a bitartean.\nInformazio gehiago: Foundation for Endangered Languages (FEL)\nHizkuntzalaritza Orokorreko VIII. Kongresua Madrilen burutu da.\nIragan ekainaren 25etik 28ra bitartean, Hizkuntza (Metahizkuntza) aniztasunaren balioa izenburupean Madrilen VIII Hizkuntzalaritza Orokorreko VIII. Kongresua ospatu zen. Bertan, hizkuntza-aniztasuna gaitzat hartuta parte hartu zuten, besteak beste, José Luis Mendívil, Carme Junyent, Xulio Viejo Fernández, Gustavo Benavides eta Sara del Valle irakasleek.\nInformazio gehiago: Madrileko Unibertsitate Autonomoa; http://elvira.lllf.uam.es/clg8/\nGaliziako irakasleek galizierak hezkuntza-sisteman duen presentzia eta erabilera aztertu zuten Hizkuntza Politikarako Idazkaritza Orokorrak antolaturiko jardunaldietan.\nIragan uztailaren 1a eta 10a bitartean, Santiagon ospatu zen mintegian 35 irakaslek parte hartu zuten. Mintegia Galiziako Gobernuko Hizkuntza Politikarako Idazkaritza Orokorrak (Secretaría Xeneral de Política Lingüística ) Hezkuntza Sailaren laguntzarekin antolatu zuen, eta, bertan, unibertsitatez kanpoko hezkuntzan galizieraren erabileraz, Galiziako egoera soziolinguistikoaz eta lan-munduko aurreiritzi zenbaiti buruz aritu ziren. Aldi berean, hizkuntza-politika eraginkorra gauzatzeko ildo berriez ere mintzatu ziren.\nInformazio gehiago: La Voz de Galicia; http://www.lavozdegalicia.es/galicia/2008/07/07/0003_6966629.htm\nFrantziako Konstituzioa eta eskualde hizkuntzak euskara "ondare kultural" izendatu du Frantziako Konstituzioak.\nNicolas Sarkozy Frantziako presidenteak aurkeztutako Konstituzioaren erreforma boto bakarreko aldearekin onartu zuen Frantziako Kongresuak. Erreforma hori dela-eta Errepublikako hizkuntza gutxituak, hau da, euskara eta gainerako hizkuntza gutxituak, ondare gisako aitortza izango dute, 75. artikuluak hala jasoko baitu; hala ere, aipatu hizkuntza horiek ez dira ofizialak izango.\nInformazio gehiago: Sareko Argia; http://www.argia.com\nKontsumitzaileen eta erabiltzaileen hizkuntza eskubideei buruzko dekretua onartu du Eusko Jaurlaritzak uztailaren lehen egunean.\nDekretuak eragina du Euskal Autonomi Erkidegoko honako arlotan aritzen diren enpresa eta establezimenduengan: komunikazio-sareak, jendearentzako telefono-zerbitzuak, garraio publiko erregularrak, bidaiarien aire-garraioko zerbitzuak aireportuetan, errepide asistentzia zerbitzuak, energia elektriko eta gas natural zerbitzuak eta banaketa-enpresak, besteak beste. Aldi berean, jendeari begirako produktuak saltzeko edo zerbitzuak emateko establezimenduak ere dekretuaren eraginpean egongo dira, baldin azalera-neurriarekiko edota langile-kopuruarekiko hainbat ezaugarri betetzen badituzte. Betebeharren artean arautzen dira publikoaren aurrean burutu beharreko seinaleztapena, errotuluak eta kartelak, inprimakiak eta katalogoak, kontratuak eta baldintza orokorren agiriak eta komunikazioak eta jakinarazpenak. Aldi berean ahozko informazioa eta publikoari zuzeneko arreta eskaintzerako betebeharrak ere arautuak geratzen dira.\nInformazio gehiago: Kontsumitzaileen eta erabiltzaileen hizkuntza eskubideei buruzko dekretua; http://www.euskara.euskadi.net\nHizkuntza Politikarako Sailburuordetza; http://www.euskara.euskadi.net\nAdministrazioan euskararen erabilera sustatzeko 4. plana aurkeztu du Jaurlaritzak.\nPatxi Baztarrika Eusko Jaurlaritzako Hizkuntza Politikarako sailburuordeak 2008 eta 2012 bitartean Administrazioko langileen artean aplikatuko den Euskararen Erabilera Normalizatzeko 4. Plana aurkeztu zuen uztailaren 9an. Planak Araba, Gipuzkoa eta Bizkaiko administrazioetako 6.556 langileri eragiten die eta haren arabera, 2.876 lanpostutan izango da derrigorrezkoa euskararen ezagutza egiaztatzea, eta beste 3.680 lanpostutan meritu bezala baloratuko da.\nInformazio gehiago:Eusko Jaurlaritza eta bere erakunde autonomoetan Euskararen Erabilera Normalizatzeko IV. Plangintzaldia; http://www.euskara.euskadi.net\nAbian da Etxepare Institutua.\nEuskara eta euskal kultura nazioartean zabaltzako helburuarekin Etxepare Institutuaren Patronatua osatuta geratu zen pasa den uztailaren 14an. Hemendik aurrera, Zuzendaritza Batzordea osatuko da eta ondoren Zuzendaria Nagusia izendatuko. Etxepare Euskal Institutuaren egitekoak honakoak izango dira, besteak beste: euskararen irakaskuntza, ikasketa eta erabilera munduan sustatzea; euskara nazioartean onartua izan dadin laguntzea eta sustatzea; euskal kultura, kanpora hedatzen laguntzea, eta gure herriaren errealitatea euskaraz hitz egiten duten mundu osoko kolektibitateetara hurbiltzea.\nInformazio gehiago: Etxepare Institutua; http://www.kultura.ejgv.euskadi.net/r46-714/eu/contenidos/nota_prensa/etxepare_institutua\nEuskararen Aholku Batzordeak XXI. mende hasierako hizkuntza politikaren oinarriak dokumentuari eginiko ekarpenak aztertu ditu.\nEuskara Aholku Batzordearen Osoko bilkura, ehun lagunetik gora ari dira parte hartzen, eta joan den ekainaren 26an bildu ziren aipatu dokumentuari nork bere ekarpenak aurkezteko.\nInformazio gehiago: Hizkuntza Politikarako Sailburuordetza; http://www.euskara.euskadi.net\nEspainiako UNED Urruneko Unibertsitateak euskara eta euskal kultura ikasketak eskainiko ditu bere zentro guztietan.\nEspainiako Urruneko Hezkuntza Unibertsitate Nazionalak (UNED, Universidad Nacional de Educación a Distancia) euskara eta euskal kultura ikasketak eskainiko ditu datorren ikasturtetik aurrera bere zentro guztietan, Eusko Jaurlaritzarekin sinaturiko hitzarmena medio. Horrekin batera, Jaurlaritzak beste zazpi unibertsitaterekin ere hitzarmenak sinatzea onetsi zuen, haien baitan ematen ari diren euskara eta euskal kultura ikastaroen segida ziurtatzeko. Unibertsitae horien artean honakoak daude: Mexikoko Unibertsitate Nazional Autonomoa, Mexiko eta Pueblako Unibertsitate Iberoamerikarrak, Monterreyko Goi Mailako Ikasketa eta Teknologia Institutua, Berlineko Frei Unibertsitatea, eta Moskuko Unibertsitatea, besteak beste.\nInformazio gehiago: UNEDeko ikasketa eskaintza http://www.uned.es/ca-bergara/index.htm\nKultur Elejira dagoeneko martxan da.\nTopagunea euskara elkarteak antolatzen duen Kultur Elejira abian jarri da, eta UEMAko kide diren herrietan izango da datozen hilabeteotan. Proiektuaren helburua herrietan kultur giro euskalduna sustatzea da eta, horretarako, mota askotako emanaldiak eskaintzen dituzte, guztiak formatu txikikoak, eta haurrei zein helduei zuzendutakoak dira.\nInformazio gehiago: UEMA; http://www.uema.org/albisteak_text.cfm?id=133\nElhuyar Fundazioak "hizkuntza-zerbitzuak" web gunea jarri du martxan.\n1972az geroztik sortu dituen tresna eta baliabideak bildu dituzte bertan, hizkuntzaren arloan lan egiten duten profesionalek zein gainerako herritarrek erabil ditzaten. Hiztegigintza lan guztia kontsultatu, hiztegien plugin-ak deskargatu eta telefono mugikorrerako euskara-gaztelaniazko hiztegi murriztua eskuratu ahal dira web gune horretan, besteak beste. Zientzia eta Teknologiaren Corpusa, CorpEus, OpenTrad eta Elebila bezalako baliabideak bildu ditu Elhuyarrek.\nInformazio gehiago: ELHUYAR; http://www.elhuyar.coma\nAEK-k urtero bezala udako ikastaroak eta barnetegiak antolatu ditu aurten ere\nDagoeneko zabalik du matrikula epea udan euskara ikasi nahi duen ororentzat, AEK-k antolatu duen ikastaro eta barnetegietako egonaldi eskaintza berezia. Aukera ezberdinak eskainiz, ikastaroak uztailean, abuztuan edota irailean izango dira, herri euskaldunetan kokatutako barnetegietan eta AEKren euskaltegietan.\nInformazio gehiago:AEK; http://www.aek.org\nIKERKETAK ETA AZTERKETA LANAK\nEUSTAT-ek euskararen ezagutza eta erabileraren inguruko 2006ko datuak argitara eman ditu, biztanleriaren eta etxebizitzen estatistika 2006 atalaren baitan.\nEmaitza deigarrien artean honakoak azpimarratu dira: 2001-2006 artean euskaldunen kopuruan ia 118.000 lagun gehiago ditugu; Euskal AEn bizi direnen hamarretik seik euskara ulertu eta hitz egiteko gai dira, ongi edo ahaleginduz; Euskaldunak eskualdeen arabera ikusiz gero, Gipuzkoak darrai gehiengoarekin, %52,9; Bizkaia ondoren, %31,3, eta Araba, %25,1. 2001aren aldean, ordea, Araban gehitu da gehien euskaldunen kopurua, %8,9; Bizkaian %6,4 eta Gipuzkoan %1,5. Jaiotzek, heriotzek, mugikortasun geografikoak eta euskara irakaskuntzan sartzeak euskararen ezagutza homogeneizatu eta espazioan hedatu egiten dute; Aramaion izan ezik, Arabako udalerri guztietan hazi da euskaldunen ehunekoa; Euskal AEko zazpi biztanletatik batek euskaraz bakarrik hitz egiten du etxean. Ildo horretan, Gipuzkoa nabarmentzen da, lautik batek euskaraz bakarrik hitz egiten du etxean\nInformazio gehiago: EUSTAT; http://www.eustat.es/elem/ele0004700/not0004712_e.html\nEUSTAT 2 urteko eta gehiagoko biztanleriaren bilakaera; http://www.eustat.es/elem/ele0000400/tbl0000487_e.html\nSareko ARGIA; http://www.argia.com/albistea.php?id=32140\nEuropar Batasuneko hizkuntza gutxituetako hedabideen egoera aztertu dute.\nEHUko Gizarte eta Komunikazio Zientzietako Iñaki Zabaleta Urkiola irakasleak zuzendutako ikerketan parte hartu duten irakasleak Arantxa Gutierrez, Iñaki Zabaleta, Nikolas Xamardo, Santi Urrutia eta Itxaso Fernandez dira. Azterketa hamar hizkuntza-komunitateetan oinarritu da: euskalduna, katalana, galiziarra, bretoiera, korsiarra, frisiarra, gaeliko eskoziarra, gaeliko irlandera, galesa eta samia. Azterturiko hamar hizkuntza-komunitate horietan hogeita hamar milioi biztanle daude orotara, eta horietako hamaika milioi inguruk hizkuntza gutxitua erabiltzen du, nahiz eta erabilera horren neurria asko aldatzen den batetik bestera.\nHamar hizkuntza horietan aritzen diren 1.120 hedabideren egoera aztertu dituzte, prentsa, irrati eta telebista eta interneten hedatuta daudenak ere bai.\nInformazio gehiago: EUSKONEWS; http://www.euskonews.com/0449zbk/gaia44901eu.html\nCEAR Euskadi erakundeak Etorkin eta Errefuxiatuek euskara ikasi eta erabiltzeko duten interesaren azterketa burutu du.\nAzterketaren helburuak etorkin eta errefuxiatuek euskara ikasi eta erabiltzeari buruz\ndituzten jarrerak aztertu nahi izan dira. Horretarako, etorkin eta errefuxiatuen ezaugarri soziodemografikoak, euskarari buruz adierazitako interesaren eta euskara ikasteari emandako balioaren, eta adingabeen ardura duten eta adingaberik ez duten etorkin- eta errefuxiatu-familien ezaugarri soziodemografikoak, eta euskarari buruz duten irudipen soziala, hezkuntza eredu ezberdinak kontuan hartuz.\nInformazio gehiago: IKUSPEGI Immigrazio Behatokia; http://www.ikuspegi.org/documentos/documentos_externos/Euskera%20Ikerketa%202007.pdf\nHurrengo zenbakia (67): Monografikoa: Erramun Baxoken omenez\nI. ATALA Erramun BAXOKen BIOGRAFIA (Jean-Baptiste Battittu Coyos)\nII. ATALA ERRAMUN BAXOKEN OMENEZKO AITORTZAK\nErramun Baxoki omenaldia Quebecetik (Richard Y. Bourhis)\nErramun Baxok gogoan (Pello Esnal)\nTobera Mustrak Baigorrin (Jean Haritschelar)\nUmiltasunaren miraila (Pantxoa Etchegoin)\nErramun Baxok euskaltzaleari aitormena (Maria-Jose Azurmendi)\nErramun Baxoki gutun xumea (Jokin Apalategi)\nIII. ATALA ERRAMUN BAXOKI ESKAINITAKO LANAK\nIpar Euskal Herrian, euskararen irakaskuntza eskaintzaren egituraketa (Jean-Claude Hiriart)\nHizkuntza antolaketaren bideetan (Erramun Baxok)\nHizkuntza-politika Ipar Euskal Herrian: nondik nora? Ibilbidearen azterketa (Jean-Baptiste Battittu Coyos)\nEAEko euskararen belaunez belauneko familia bidezko transmisioa (Pablo Sagardoy Lizuain)\nKontsumitzaileen hizkuntza-eskubideak nola bermatu (Xabier Mendiguren Bereziartu)\nNafarroa Oinez 2007ko jai egunaren azterketa soziologikoa (Euskara Kultur Elkargoa eta Nafarroako Ikastolen Elkartea)\nIdentitate Etnolinguistikoa (IELa) Euskal Autonomi Erkidegoan (EAEan) (Maria-Jose Azurmendi, Nekane Larrañaga, Jokin Apalategi)\nHizkuntza-gutxiengoen talde-bizindarra, kultura-autonomia eta ongizatea (Richard\nY. Bourhis, Rodrigue Landry\nHausnartu: euskal soziolinguistika sarietarako deialdia\nHausnartu deitutako sariak antolatu ditu Soziolinguistika Klusterrak. Sari horien helburua euskal soziolinguistika teoriko edota metodologikoaren garapena eta berrikuntza da. 5 sari emango ditu Soziolinguistika Klusterrak 2008an. Deialdi honetan euskal soziolinguistikaren arloan garapen teorikoak lantzen dituzten lan hoberenak sarituko dira. Asmo horrekin, kontuan hartuko dira euskararen gaineko berariazko garapen teorikoak nahiz kanpoan landutako gerapenetatik abiatuta gure hizkuntzaren egoera aztertzeko eta ulertzeko egokitzapenak.\nInformazio gehiago: http://www.soziolinguistika.org/files/Hausnartu.pdf\nHizkuntzaren normalkuntza eta hizkuntza-plangintza arloko teknikariak prestatzeko egitasmoa.\nEgitasmo honekin, orain 25 urte abian jarritako normalkuntza prozesuan ari diren teknikarien eskakizunei erantzun nahi die. Teknikariek udaletxeetan, hainbat enpresatan eta bestelako erakunde publiko zein pribatuetan aritzen dira eta euren formazio erabat heterogeneoa da. Euskal Herrian soziolinguistika arloan nabari den formazio egituratuaren gabeziari aurre egin nahi dio Soziolinguistika Klusterrak egitasmo honekin.\nSoziolinguistika Klusterrak UEUko Udako Ikastaroetan ikastaro bat eman du "Euskararen legeak: esperientzia praktikoak eta aukerak" gaia hartuta.Udako Euskal Unibertsitatearen 36. udako ikastaroen baitan Soziolinguistika Klasterrak Euskararen legeei buruzko ikastaroa antolatu du. Ikastaroa Baionan, uztailaren 15ean eta 16an burutu zen honako helburu bikotzarekin: Alde batetik, euskararen legeak hobeto ezagutzea, EHko aniztasuna kontutan hartuz, eta, bestetik, eztabaida bultzatzea eta parte-hartzaileen esperientzia-trukaketa bultzatzea, legeek ematen dituzten aukerak ahalik eta hoberen ezagutzeko, baliatzeko eta praktikan jartzeko.\nInformazio gehiago: Udak Euskal Unibertsitatea http://ikastaroak.ueu.org/component/ikastaroak/ikastaro/25.html\nSoziolinguistika Klusterra http://www.soziolinguistika.org/\nHik Hasiren 22. zenbaki monografikoak "Elebitasunetik eleaniztasunera" du gai nagusitzat.\n2. monografikoak hezkuntza euskalduntzea du gaitzat: euskalduntze datuak, “elebitasunetik eleaniztasunera” Nafarroan egindako jardunaldia, Euskararen Kontseiluak prestatutako “Ikasle euskaldun eleaniztunak sortzen” txostena, “Euskararen eta euskarazko egituraketa kualitatiboa” Lapurdi, Nafarroa Beherea eta Zuberoarako Euskararen Erakunde Publikoaren txostena eta abar.\nAldaketa sakona somatzen da euskararen irakaskuntzan Euskal Herri osoan. Iparraldean, EPEk (Euskararen erakunde publikoak) euskara garatzeko ikastetxeetan ezarri beharko liratekeen ildo nagusiak finkatu ditu. Nafarroan, ingelesa irakasteko eredu berriak eskaintzen ari dira gobernutik. D ereduko ikastetxeetan, aldiz, ingelesa irakastea bai, baina inola ere ez euskararen kaltetan planteatzen da. Horregatik, otsailean Iruñean egindako jardunaldietan bi ildo azpimarratu ziren: diskurtsoa berritzearen garrantzia, elebitasunetik eleaniztasunera salto egiteko unea delako; eta, herritarrok euskaldun eleanitz gisa bizi ahal izateko, euskararen hezkuntza indartzeko zer baldintza hobetu behar diren sakonki hausnartzea, ipinitako helburuen lorpenean jardunak bere biziko garrantzia duelako. Euskal Autonomi Erkidegoan, Hezkuntza Sailak aurkeztutako “Hizkuntzak irakatsi eta ikasteko markoa”ri ekarpena eginez, Euskararen Kontseiluak bere proposamena egin du. Horiek guztiak agertzen dira ale monografiko honetan.\nInformazio gehiago: Hik Hasi http://www.hikhasi.com/albistea.php?id=218\nKontseiluak IV. Inkesta Soziolinguistikoaren emaitzak aztertu ditu Nafarroari dagokionean.\nAzterketa horren arabera 15 urteren buruan hazkundea %1,6koa da, Kontseiluaren ustez, hazkunde oso txikia, izan ere euren ustetan bide horretatik 835 urte beharko dira ezagutza populazio osora heltzeko. Inkestaren hainbat alderdi aztertu ditu, hala nola zonifikazioaren eragina, hizkuntzaren belaunaldiz belaunaldiko hizkuntza transmisioa eta hizkuntzaren erabilera\nInformazio gehiago: Inkesta Soziolinguistikoa Nafarroan; http://www.kontseilua.org/txostenak%5CInkesta%20soziolinguistikoa%20Nafarroan-Txostena%2008-7-3.pdf\nEuskara elkarteaek "Oraina eta geroa" gaiarekin mahai-ingurua osatu dute I. Arruti, K.Irizar, A.Miner eta J.L.Arexolaleibak.\nMahai-ingurua LARRUN aldizkariaren 122. alean eman da argitara, eta, bertan, iraganari gain begirada bana emateaz gain hizlariek gaur egungo erronkei aurre egiteko moduaz aritu ziren. Euren arteko kezka nagusiak dinamizaziotik eta euskal kultur eskaintzaren bidetik haratago egiten diren ahaleginen emaitzak hobetzeko ingurukoak dira, eta nola uztartu boluntario edo militantismotik gaindiko ekimenak helburu esanguratsuagoak eta iraunkorragoak lortzeko.\nInformazio gehiago: Sareko ARGIA; http://www.argia.com/argia-astekaria/2143/euskara-elkarteak-oraina-eta-geroa/osoa\nAurelia Arkotxa euskaltzain oso izendatu dute\nPasa den uztailaren 19an egin zuen Aurelia Arkotxa Euskaltzaindiko sarrera-hitzaldia Hendaiako Herriko Etxean. Ekitaldiaren amaieran, Andres Urrutia euskaltzainburuak euskaltzain osoa dela adierazten duen diploma eta domina eman zizkion.\nInformazio gehiago: Aureli Arkotxaren sarrera-hitzaldia\nCarme Junyent hizkuntzalari katalanaren esanetan “elebitasuna apurtu behar da etorkinen hizkuntzekin”.\nBartzelonako Unibertsitateko irakasle eta bertako Mehatxupeko Hizkuntzen Ikerketarako Taldearen (Grup d'Estudi de Llengües Amenaçades) zuzendaria da Carme Junyent; Hizkuntza aniztasunaren inguruko ikerketetan aitzindari, Afrikako hizkuntzetan aditua ere bada, eta azken urteetan immigrazioaren inguruko hizkuntzen gaietan buru belarri murgilduta dagoen ikerlari nagusienetakoa da. Euskal Herrian hainbat aldiz etorri den irakasle honen ustetan hizkuntza menperatuek bizirauteko bidea eleaniztasuna da eta ez elebitasuna.\nInformazio gehiago: Sareko ARGIA http://www.argia.com/argia-astekaria/2144/carme-junyent\nZaragozako Expo2008an aragoierari emaniko trataera salatu dute Plataforma por a esfensa d’a luenga aragonesa-k eta Ligallo de Fablans de l'Aragonés-ek.\nZaragozako Expo-2008an aragoierari emaniko trataera salatuz (trataera-eza) Aragoieraren defentsarako Plataformak (Plataforma por a esfensa d’a luenga aragonesa, PEA) prentsaurrekoa eman zuen. Ligallo de Fablans de l'Aragonés-en hitzetan Expoaren antolatzaileek hildako hizkuntza dela diote, nahiz eta jakina den gutxienez 11.000 hiztun dituela.\nInformazio gehiago: Ligallo de Fablans de l'Aragonés, http://www.fablans.org/\nPlataforma por a esfensa d’a luenga aragonesa, PEA http://www.fablans.org/\n‹ Soziolinguistikaz berripaperaren 22. zenbakia / 2008ko iraila gora Soziolinguistikaz berripaperaren 20. zenbakia / 2008ko maiatza ›


"Euskara, palazara" ekinema antolatu du Irungo Udalak abenduaren 3rako - Txingudi Online\n«Euskara, palazara» ekinema antolatu du Irungo Udalak abenduaren 3rako\n“Euskara, plazara” ekimena antolatu du Irungo Udalak abenduaren 3rako\nEuskararen Eguna ospatzeko zenbait jarduera antolatu ditu Irungo Udalak, abenduaren 2an eta 3an. “Euskara, plazara” izenaren baitan bildu ditu guztiak. Euskarazko filmak emango dituzte Amaia Antzokian Euskararen Egunaren bezperan. 17:30etan “Dixie eta matxinada zonbia” haurrentzako pelikula izango da ikusgai. 20:00etan, berriz, “Loreak” filma eskainiko dute. Ondoren, solasaldirako tartea izango da, gainera, pelikularen zuzendariekin.\nAbenduaren 3an, Txanaleta plazan egongo den karpa izango da gune nagusia. Egun osoa hartuko du Post-it Art ekimenak. Post-itetan euskara “plazara” ateratzeko ideiak eman ahal izango ditu edonork. 10:00etan, Txanaletan bertan, Sareuskak antolatutako Mintzodromoan parte hartzeko aukera egongo da. Arratsaldean, haurrentzako gune bihurtuko da Txanaleta. Jolas parkeaz gozatu ahal izateaz gain, Kiki Koko eta Moko pailazoaen ikuskizuna izango dute (18:00). “Euskarari kantari” emanaldiarekin bukatuko da Euskararen Eguna.\nBi ekintza paralelo Artalekun\nAbenduaren 1etik 5erako astean, beste bi jarduera izango dira Artaleku kiroldegiko kafetegian. Astelehenetik ostiralera “Elkarrizketariak” mintzapraktika saioak eskainiko ditu Steps Junior kooperatibak. Euskaltegiko 6.mailatik beherako ikasleei eta euskara maila baxua duten hiritarrei zuzenduta dago. Artalekun bertan, “Ametsen arbola” prestatuko dute Kunsthal eskolakoek. Egurrez, metalez eta hariz osatutako egitura izango da, eta hiritarrek euskarazko mezuak idatzi eta zintzilikatzeko aukera izango dute, hostoak balira bezala.\n«Euskara, plazara» ekimenaren aurkezpenean: Euskara Arloko Arantza Zulet, Kunsthal eskolako Gaizka Zuazo, Fernando San Martin euskara zinegotzia eta Septs Junior kooperatibako Ainara Guzman.\nAsteburu beltza izan du Leka-Eneak\nHiriko kirolariak saritu ditu Irungo Udalak\nHondarribiko inauterietako desfilean izena eman daiteke


Bermeo bosgarren sailkatu da Euskadiko Traineru Txapelketan - Busturialdeko Hitza : Busturialdeko Hitza\nGipuzkoarrak nagusi izan dira aurtengo Euskadiko Traineru Txapelketan. Atzo arratsaldean [uztailak 21] Lekeition lehiatu zuten, eta senior kategoriako bi podiumetan Gipuzkoako klubak sartu ziren.\nBermeo bosgarren sailkatu zen, eta beteranoetan, berriz, Mundakak laugarren amaitu zuten.\nGizonezkoetan Hondarribiak eta emakumezkoetan Arraun Lagunakek irabazi zituzten banderak, eta beteranoetan Badok 13 Zarauzko talde izan zen azkarrena.\nAurreko astean Gipuzkoako txapeldun geratu zen Hondarribiak 19.46,68 markagaz lortu zuen Euskadiko bandera preziatua. Donostiarragaz lehia polita eduki zuen bigarren txandan, eta estropada amaieran sei segundo eta 76 ehunen atera zizkion talde donostiarrari. Oriorentzat izan zen brontzezko domina. San Nikolas ontzia izan zen lehenengo txandako azkarrena, eta Ama Guadalupekoarengandik zortzi segundo eta bederatzi ehunenera sailkatu zen.\nOriok estropada buruari eutsi zion hasieratik. Bermeok Ondarroagaz eduki zuen bigarren posturako lehia. Adibidez, azken ziabogan segundu bakarreko aldea eduki zuten; Oriorengandik bederatzi-hamar segundora eman zuten. Oriorengandik zazpi segundo eta 94 ehunenera amaitu zuen Urdaibaik txanda, eta Ondarroak hamar segundo eta lau ehunenera.\nEmakumezkoetan, Arraun Lagunak Donostiako taldea nagusitasunez aritu zen. 10.38,20ko denboran amaitu zuen, eta 11 segundo eta 27 ehunen atera zizkion Orio bigarrenari. Donostiarrak osatu zuen podiuma, irabazlearengandik hamazazpi segundo eta sei ehunenera sailkatuta.\nBeteranoak. Bestalde, beteranoetan, hamar minutu, 49 segundo eta 24 ehuneneko marka egin zuen Badok 13 taldeak. Hamar segundo eta 64 ehunenera sailkatu zen Fortuna txapeldunordea. Iberiak osatu zuen podiuma, 11.01,36ko denboragaz. Mundaka hiru segundo eta erdigatik geratu zen podiumetik kanpo. Txapeldunengandik hamabost segundo eta 44 ehunenera geratu ziren Mundakako bisonteak.


Irekia Eusko Jaurlaritza - Gobierno Vasco :: Gobernuak Gizarte-Elkarrizketarako Mahaia sortzeko Dekretua onetsi du (Gobernu Bilera 2019-01-15)\nGobernuak Gizarte-Elkarrizketarako Mahaia…\n<img src="https://www.irekia.euskadi.eus/uploads/cover_photos/51324/original/logoconsejo.jpg" style="max-width:100%" alt="" />\nDekretuaren bidez Gizarte Elkarrizketarako Mahaia Gobernuaren eta ordezkaritza gehien duten sindikatu- eta enpresa-erakundeen arteko hirualdeko, topaketarako eta partaidetzarako organo gisa erakundetu da\nEginkizunetako bat da gizarte- eta lan-arloko edo lan-harremanetan eta negoziazio kolektiboan eragina duten politika publikoen negoziazioa eta kontzertazioa sustatu eta horiei bide ematea\nDekretu hau urtarrilaren 19rako indarrean sartzea aurreikusten da eta indarrean sartzen denetik hilabeteko epean, Gizarte Elkarrizketarako Mahaia eratuko da\nLanaren eta Lan Harremanen, Enpleguaren, Industriaren, Ekonomiaren Garapenaren eta Hezkuntzaren arloan eskumenak dituzten sailetako titularrek ordezkatuko dute Gobernua\nGobernu Kontseiluak Gizarte Elkarrizketarako Mahaia Eusko Jaurlaritzaren eta ordezkaritza gehien duten sindikatu- eta enpresa-erakundeen arteko hirualdeko, topaketarako eta erakunde-partaidetzarako organo gisa sortzeko Dekretua onetsi du.\nLan-arloan eskumena duen Sailari atxikita, Gizarte Elkarrizketarako Mahaiaren bidez, Euskadin gizarte-kohesioa eta bilakaera ekonomikoa indartzeko gobernamendu oneko tresna gisa, gizarte- edo lan-eremuan edo lan-harremanetan eta negoziazio kolektiboan eragina duten politika publikoak diseinatzeko eta, hala badagokio, negoziatzeko eta hitzartzeko prozesuetan ordezkaritza gehien duten sindikatu- eta enpresa-erakundeen esku-hartzea bideratuko da.\nDekretuak ezartzen du Lanaren eta Lan Harremanen, Enpleguaren, Industriaren, Ekonomiaren Garapenaren eta Hezkuntzaren arloan eskumenak dituzten sailetako titularrek ordezkatuko dutela Eusko Jaurlaritza Gizarte Elkarrizketarako Mahaian. Aldi berean, Mahaia eratzen dute, halaber, Euskal Autonomia Erkidegoaren eremuan ordezkaritza gehien duten eta bertan sartzea eta aktiboki parte hartzea onartzen duten sindikatu- eta enpresa-erakundeek. Horietako bakoitzak ordezkariak izendatuko ditu.\nDekretua 3 kapitulutan egituratzen da, eta 10 artikulu ditu. Sarreran nabarmentzen du Europar Batasuneko gizarte moderno eta aurreratuenen bereizgarria eta ezaugarria dela administrazio publikoaren eta ordezkaritza gehien duten sindikatu- eta enpresa-erakundeen arteko gizarte-elkarrizketa erakundetzea; izan ere, gizarte horiek ulertzen dute gizarte-modernoa bizi- eta lan-baldintza eta justizia sozialeko baldintza hobeak sustatzeko mekanismo onena dela. Horrela, gizonen eta emakumeen arteko aukera-berdintasuna sustatzeko eta kalitateko lana askatasun-baldintzak, segurtasuna eta duintasuna oinarri izanik lortzeko ezinbesteko eginkizuna du eta, horren bidez, hobetu egiten da ekonomiaren etekina eta lehiakortasuna eta gizarte egonkorragoa eta zuzenagoa lortzen da. Gizarte-elkarrizketaren egiturak eta horren inguruan arrakastaz garatu diren prozesuak ekonomia- eta gizarte-arloko kontu garrantzitsuak konpontzeko gai izan dira; horrela, bilakaera eta gobernu ona bizitu dute, eta egonkortasun eta garapen ekonomikoa sustatu.\nHori horrela, Lanaren Nazioarteko Erakundeak (LANE) ere adierazi bezala, jaso du Europako Parlamentuak, Kontseiluak eta Batzordeak Gotenburgoko Gizarte gizarte-arloko goi-bileran batera aldarrikatu zuten Gizarte Eskubideen Europako Oinarriak ezartzen duela gizarte-elkarrizketak oinarrizko eginkizuna betetzen duela gizarte-eskubideak eta hazkuntza jasangarria eta inklusiboa sendotzen. Gizarte-elkarrizketaren helburu nagusia lan-munduan dauden solaskide nagusien adostasuna eta parte-hartze demokratikoa lortzeko sustapena da.\nHalaber gogorarazten du Eusko Jaurlaritzak azken hiru legegintzaldietan nabarmen sustatu duela administrazio publikoaren eta sindikatu- eta enpresa-erakundeen arteko etengabeko gizarte-elkarrizketa; hura, orain, Dekretu honen bidez erakundetzen da, eta helburu du etengabeko gizarte-elkarrizketa erakundetu eta, ondorioz, ituntzea finkatzea. Hori, zalantzarik gabe, demokraziaren fenomeno politiko aberasgarrienetako bat da.\nDekretua Euskadirako Autonomia Estatutuaren 10.2 artikuluan aurreikusitakoa garatzeko eman da; hala ere, bai Gobernuak bai Mahaia eratzen duten erakundeek etorkizunerako, mahaiaren beraren funtzionamendua ebaluatu ondoren, lege-mailako araua planteatzeko aukera aurreikusi beharko dute, dagoeneko eratu duten beste autonomia-erkidego batzuek bezala, gizarte-elkarrizketak berezko dituen lan-arloetan esku hartzeko beste erakunde-maila batzuetan eragiten duen neurrian.\nIzaera aintzat hartuta, Gizarte Elkarrizketarako Mahaiari dagozkio honako eginkizun hauek:\na) Gizarte- eta lan-arloko edo lan-harremanetan eta negoziazio kolektiboan eragina duten politika publikoen negoziazioa eta kontzertazioa sustatuko ditu eta horiei bide emango die.\nb) Zehazki, Eusko Jaurlaritzaren plangintza osatzen duten plan estrategikoen eta sailetako planen alderdien inguruan agertuko da, bai eta urteko lan-planean zehazten dituen lege-proiektuen eta erregelamenduzko arauen inguruan ere.\nc) Egiten diren ekimenen inguruan, egokitzat jotzen dituen aldaketak, iradokizunak edo ekarpenak proposatu ahalko ditu, eta, berak hala erabakita, bere eginkizunekin zerikusia duten beste batzuk sartzeko eskatu ahalko du.\nd) Era berean, irizpide edo printzipio orokorrak ezarri ahalko ditu, eraginpean dauden arloetako sektore-politiken eta jarduketa-planen zehaztapenean kontuan hartzeko.\ne) Euskal Autonomia Erkidegoko administrazio publikoaren erakunde eskudunei bere eginkizunak betetzeko behar beste informazio eskatuko die eta hala jasoko du.\nDekretu hau urtarrilaren 19rako indarrean sartzea aurreikusten da eta indarrean sartzen denetik hilabeteko epean, Gizarte Elkarrizketarako Mahaia eratuko da, eta María Jesús San José Lan eta Justiziako sailburua izango da presidentea.\nGizarte Elkarrizketarako Mahaia urtean bi aldiz batuko da, ohiko bileran, eta aldeek adosten dutenean, ezohiko bileran. Mahaia lantaldeetan antolatuko da; lantalde horiek gaien edo sektoreen araberakoak izango dira, eta helburua izango da aurkeztu beharreko gaiak prestatzea, kontuan har daitezen eta, hala badagokio, erabakiren bat hartzeko.\nOro har, Mahaiaren akordioak eta erabakiak aho batez hartuko dituzte hura osatzen duten aldeek. Hala ere, akordio-proposamen baterako Gobernuko ordezkariak eta Mahaia eratzen duen enpresa-erakundeko ordezkariak ados badaude eta sindikatu-erakunderen batek edo batzuek aldeko botoa ematen badute, proposamena Gizarte Elkarrizketarako Mahaiaren azken erabaki gisa dokumentatuta geratu ahalko da, edozein mahaikidek proposatuz gero, landutako gaiaren inguruan gerora politikak edo jarduketak garatzeko.\n🔵 Gobernuak Gizarte-Elkarrizketarako Mahaia sortzeko Dekretua onetsi du ➡ https://t.co/Sd6vSzOUw5\nℹ Dekretuaren… https://t.co/TESXBbQcKE\nJon Azkue sailburuordea Nafarroako Gobernuko zuzendari nagusi Izaskun Goñi Razquinekin batzartu da\nLehendakariak Gobernuko ekintzaren balantzea egin eta etorkizuneko erronka nagusiei helduko die Politika Orokorreko Osoko Bilkuran


KURUBIOA : Sarria eta Sukarrieta\nSarria eta Sukarrieta\nDatorren astean, 4. mailako ikasleak, batzuk Sarrian eta beste batzuk Sukarrietan , egongo dira.\nSukarrietan Ingurumen Hezkuntzako Lan- Proiektuak (Lurra, Basoa, Ura, Itsasadarra eta Planeta Berdea) garatzen dira eta hauetan Agenda 21 proiektuarekin oso lotuta doazen gaiak: kontsumoa, ura, elikadura eta baita ekosistemak ere. Lan proiektu hauek talde lanean, Natura ikerketan eta hausnarketan oinarritzen dira eta curriculumarekin erlazionatuta daude.\nSukarrieta Urdaibain dago.\nIrteeretan, ingurumenetik datuak jaso, analizatu eta ondorioak ateratzen dira; guzti hau Naturari laguntzeko asmoz.\nMota askotako tailerrak antolatzen dira: sukaldaritza, zeramika, argazkigintza, ehungintza, astronomia, irratigintza, bideogintza... Adibide gisa, hona hemen Astronomia tailerrean egindako lan batzuk: Izar-kutxa, Eguzki-erlojua eta Nortasun agiri galaktikoa.\nBizikidetza lantzeko eta pertsona berriak ezagutzeko aukera aparta da; izan ere, ikastetxe desberdinetako ikasle eta irakasleak elkartzen dira jantokian, ludotekan...\nJoan baino lehenago, arduradunek gomendio batzuk ematen dituzte:\nEraman behar den arropa mota eta garbiketa pertsonalerako tresnak edo gauzak.\nEramateko beharrezkoa ez dena: dirua, jostailuak, gozokiak, balio handiko gauzak, lo egiteko zakuak, koadernoak...\nSarriatik itzuli dira asteazkenean (martxoak 17) eta Sukarrietan egon direnak ostegunean (martxoak 18) arratsaldeko hirurak eta laurdenetan.\nIrribarreek argi adierazten dute unearen zoriona, berriro guztiak elkartzerakoan.\nPublicado por Paki Pajuelo en 3/13/2010 01:02:00 a. m.\nEtiquetas: Irteerak, Proiektuak


Lauburu Ibarra Mahala hiru punturekin itzuli da kantabriatik - Lauburuke\nLauburu Ibarra Mahala hiru punturekin itzuli da kantabriatik\nAinhoa2019-03-11T18:39:03+01:002019.03.11 |Tags: CDE Mar Rock "A", ibarra, lauburu, mahala, Ohorezko Jubenil Maila|\nLauburu Ibarra Mahalak 0-6 irabazi zion Mar Rock talde kantabriarrari ligako hemezortzigarren jardunaldian eta denboraldiaren amaierarako konfiantza irabazten joateko garaipen bat gehiago pilatu du. Talde moreak jokoaren alderdi guztietan partida on bat burutu zuen eta norgehiagoka menderatu hasieratik bukaeraraino. Moreek egindako jaurtiketen kopurua kontuan hartuta emaitza motz geratu zen.\nIbartarrena izan zen lehenengo sakea eta zazpi segundora jada egurrean jo zuen jaurtiketa bat egin zuten. Arevaloren mutilak konbinazio bizkorrak egiten saiatzen ziren, Kantabriakoen defentsa desdoitu nahian. Aurkariak oso defentsa kontserbadorea erabili zuen, 15 metroetan itxaroten zuten ibartarren akatsen batek ekintza arriskutsua sortzea ahalbidetuko zielakoan. Erasoan gutxi landutako 3-1eko jokoarekin eta joko zuzen dezentearekin, bigarren ekintzen bila ibili ziren eta ibartarrak baino handiagoak zirenez, fisiko aldetik gailentzen saiatu ziren. Talde moreak 18 tiro egin zituen aurkariaren atera lehenengo zatian, batzuk zutoinera eta beste batzuk kanpora, 19:59 minutuetan ez ziren emaitza mugitzeko nahikoa izan. Lehenengo zatia amaitzeko segundo bakarra falta zela, Javi Ayerbek bere atetik sake luze bat atera zuen eskuz eta aurkariaren atezainak, ezjakinagatik ziurrenik, atean sartu zuen baloia. Ibartarren pozerako 0-1eko emaitzarekin joan ziren aldageletara.\nBigarren zatiaren hasiera berdina izan zen, lehenbiziko erasoaldi morea eta Beñat Bengoetxeak, ate hutsean eta atezaina menderatua egonik, kanpora bota zuen baloia Ibarrakoen desesperaziorako. Kantabriarrek defentsa bera egiten jarraitu zuten eta bandako sakeetan 5x4ko ekintzak egiten saiatzen ziren atezaina aurreratuta. Bigarren zatiko bosgarren minutuan Oier Goikoetxeak egin zuen 0-2koa taldearen kontraeraso on baten ostean. Ibartarrak aukera garbiak izaten jarraitzen zuten, baina gauzatzeko zailtasun ugari. Zortzi minutu falta zirela Ion Ander Cuadradok 0-3koa egin zuen taldeko ekintza kolektibo baten bidez. Hiru minutu beranduago, Oier Goikoetxeak 5x4ko defentsan baloia ostu eta 0-4 ezarri zuen markagailuan. Minutu baten faltan eta ekintza berdin batean berriro Oierrek 0-5 egin zuen, eta dena erabakita zegoenean Gurruk 0-6koa, norgehiagokari amaiera emanez. Ibartarrak oso partida serioa jokatu zuten, bertako taldeari inolako aukerarik eman gabe.\nAmaieran entrenatzaileak honela esan zuen: “Gure mailara jokatuz gero, gu menderatzea oso zaila da eta gaur oso lehiakor jokatu dugu. Egindako lanarekin eta garaipenarekin oso pozik goaz. Aurkariaren atera 39 aldiz bota eta 6 gol bakarrik lortzea nahikoa datu eskasa da, baina fintzen joan behar dugun gauza bat da. Bihartik aurrera Zierbenaren kontrako partida prestatzen hasiko gara. Kategoria honetan ikusten ohituak gauden defentsa estilo desberdina du talde honek; erasorako arauak garbi izan beharko ditugu irabazi nahi badugu eta azken asteetako bolada onarekin jarraitu nahi badugu”.


Bekak eskuragarri "Excellence in Basque Studies V" udako ikastaroan izena emateko | Etxepare Euskal Institutua\nBekak eskuragarri "Excellence in Basque Studies V" udako ikastaroan izena emateko\nUda iristearekin batera, EHUko udako ikastaroei ere eman zaie hasiera. Aurten bosgarrenez, Etxepare Euskal Institutuak EHUrekin lankidetzan Excellence in Basque Studies prestakuntza ikastaroa eskainiko du bertan, eta izena emateko beka bereziak jarri dira eskuragarri. Beka horiei esker, ikastaroa dohainik egiteko aukera izan dezakezu, beraz, ez galdu abagunea eta jarri gurekin harremanetan lehenbailehen!\nExcellence in Basque Studies V ikastaroak atzerriko unibertsitateetan Euskara eta Euskal kultura irakasteko prestakuntza eskaintzen du, eta aurten Mariasun Landa haur eta gazte literaturako idazle euskalduna omenduko du. Uztailaren 8tik 10era, aditu ezberdinak bilduko dira Donostiako Miramar jauregian - esaterako, 2015eko Kultur Sari Nazionala jaso duen Xavier Pla filologoa- hitzaldi ezberdinak eskaintzeko. Parte hartu ahal izateko beka eskuratu nahi baduzu, jarri gurekin harremanetan k-galartza@etxepare.eus e-postaren bitartez.\nInstitutuko Euskararen Sustapen eta Hedapenerako zuzendaria den Mari Jose Olaziregiren zuzendaritzapean gidatuko da ikastaroa eta programak haur eta gazte literatura, genero ikasketak, irakurzaletasuna garai digitalean edo gizarte eleanitzek idazleari sortzen dizkioten erronkak izango ditu aipagai; besteak beste, Landak urtetan jorratu dituen atalak. Mintegi praktikoetan, bestalde, euskal sinbologiari, unibertsitatean euskara irakasterakoan sortzen diren zailtasunei aurre egiteko tresnei eta irakasteko erabilgarri izan daitezkeen denetariko baliabideei erreparatuko diete.


Juan Bautista Aginaga Otegi fusilatua gogoratu dute, Meagan - Noticias - Usurbil\nJuan Bautista Aginaga Otegi usurbildar fusilatua gogoan hartu dute asteburuan, Meagan, Usurbil 1936 Oroimen Historikoaren elkarteak antolatutako ekitaldian. 1936ko urriaren 1ean fusilatu zuten Aginaga, Meaga inguruan; harekin batera hil zuten Pedro Julian Agirre Gallastegi aiarra. Fusilatuen senideekin izan dira, omenaldian, Usurbil 1936 elkarteko kideak eta Zumaiako, Aiako eta Usurbilgo alkateak, eta haiek gogoratzeko eskultura jarri dute, hil zituzten bide bazterrean.\nFusilatuen senideentzat izan dira hiru alkateen lehenengo hitzak. “Zuen senitartekoen oroimena ezkutuan eramatera behartu zaituztete, baina beti bizi-bizirik izan duzue. Eskerrik asko, beraz, hiru alkateon izenean, haien duintasuna eta oroimena bizirik iraunarazteagatik, euren izenak, izanak eta memoria desagerrarazi nahi izan zituen sistema frankistari eta inposatutako bazterketari eta ahanzturari aurre egiteagatik”. Duela gutxi Derion 36ko gerran fusilatu zituzten gizon-emakumeak omentzeko ekitaldian Iñigo Urkullu EAEko lehendakariaren hitzak nabarmendu dituzte: “Esan zuen familien memoria hori gizarte-memoria bihurtu dela. Eta arrazoi du: herriaren memoria da. Gure historia”.\nFaxistek Gernika bonbardatu zutela 85 urte bete direnean, Espainiako Gobernuko presidenteak lehenengo aldiz gertakari haiek gaitzetsi izanari balioa eman diote, baina harago joateko beharra nabarmendu dute: “Urrats ñimiño bat izan denik ezin ukatu, baina Gernikak eta Euskal Herriak egian oinarritutako memoria behar dute. Memoria eta ahanztura anonimoak dira, baina ahanzturaren antonimorik borobilena ez da memoria, egia baizik. Eta egia zabaltzen dugun aldiro, ahanzturari gerra irabazten ari gara. Eta horretan ez dago, oraindino, ez Espainiako Gobernua ez eta Espainiako Estatua ere”.\nAginagaz eta Agirrez ezagutzen dena\nIazko irailean hasitako ibilbideari segida emanez, Usurbil 1936 elkartea fusilatutako herrikideak hil zituzten gune edo lekuetan oroigarriak jartzen ari da. Elkarteak jasotako zenbait lekukotasunen arabera, faxistek tirokatu zituzten lekuan bertan utzi zituzten Juan Bautistaren zein Pedro Julianen gorpuak, bide bazterrean botata. Inguruko herritarrek jaso, eta gertuko soro batean lurperatu zituzten, bi arbolaren artean.\n1980ko uztailaren 13an, EAJren eskutik, hobitik atera eta senideek gorpuzkiak bakoitzak bere herrira eraman zituzten; Usurbilen eta Aian aitortza ekitaldia eta meza bana egin zizkieten.\nJuan Bautista Aginaga Otegi\n1903ko apirilaren 25ean jaioa, Usurbilen. Lanbidez, arotza. Gaztainagako Tolaretxen bizi zen. EAJko kide, Eusko Gaztediko arduraduna eta Mendigoizaleko partaidea zen. Gerra hasi zenean, Usurbilgo milizietan eman zuen izena faxistei aurre egiteko. 1936ko urriaren 1ean erail zuten, Meaga inguruan (Oikia eta Zumaia artean), 33 urterekin, bezperan bere aitaren hileta elizkizunetik ateratzekoan atxilo eraman ostean.\nElgoibarko Legarda baserrian jaio zen 1912ko irailaren 17an, baina txikitatik familia Aiara joan zen bizitzera. Olaskoegia auzoko Olaskoaga-azpi baserrian bizi zen. Michelinen egiten zuen lan. 1936ko urriaren 1ean erail zuten, 24 urterekin, Aginagarekin batera, bezperan hiru “ezagunek” Oriora atxilo eraman ostean. Familiak udaletxeko kartzelatik nola ateratzen zuten ikusi zuen, baina ez zieten ezta besarkatzen utzi ere.


Neurtu zure gaitasun digitala • ZUZEU\nUrte batzuk dira Informazio eta Komunikazio Teknologietan (IKTetan alegia) trebatzen ari garela. Euskal Herriko irakasleontat sigla magikoak dira. Garrantzitsua den guztia IKTetatik pasa behar da. IKTekin zerikusia duen proiektu bat baldin baduzu, zorienekoa zu, egunean zaude. Ordenagailuarekin jai duzula onartzen baduzu, akabo: zureak egin du. Hezkuntza Departamentuan oihartzuna nahi baduzu, konpetentzia digitalak menperatu behar dituzu.\nHorregatik ni oso lasai nago. Maisu-maistren kidegoaren parte izanik, talde horretan beteranoetakoa izan arren gaitasuna ederki garatu dut. Beraz ez didate behar baino lehenago erretiroa emango. Lanean jarraituko dut ahal den denbora gehien.\nEta zu, gazte zein zahar, irakasle zein kazetari, mediku zein erizain, saltzaile zein teknikari, laborari zein ingeniari… langile zaren hori, nola daude zure abilidade digitalak? Denon artean Euskal Herri bizi eta zoriontsu bat nahi badugu, garrantzitsua da horretan trebatzea. Ezingo gara krisi honetatik atera ez badugu zaintzen oinarrizkoa dena.\nHorretarako inkesta hau proposatzen dizuet. Galdekizunari jator erantzuten badiozue, jakingo dugu noraino iritsi gaitezkeen.\nNeurtu itzazu zure konpetentzia digitalak hemen klikatuz. Gure herriaren etorkizuna zure eskutan dago. Prest zaude behar duen giroa martxan jartzeko?\nOHARRA: Galdekizunaren emaitzak argitaratuko dira


4G motako teknologia multzoari esker, telefonoak Internetera konektatuta egongo dira beti\n“4G, iraultza edo berezko bilakaera?”, titulu hori jarri diote berriki erreportaje bati aldizkari espezializatu batean. Galdera egiteaz gain, erantzuna ere eman nahi izan dute, eta sare mugikorretan aditua den bati eskatu diote erantzun dezan; hitz bakarrean egin du: “Biak”. Erantzun laburra da, eta zehatza ere bai, baina ongi ulertzeko, teknologia multzo hori zer den azaldu beharra dago, zeren, bestela, lehenengo galdera gutxi ez, eta beste batzuk sortuko baitzaizkigu.\nBere laburrean, ordea, eman litekeen erantzunik egokiena da: 4G teknologiak iraultza ekarriko dio pertsonak beren inguruarekin harremanetan jartzeko moduari. Funtsean, baina, Interneten eta wifi routerraren bilakaera logikoa baino ez da: lehen etxean konektatzen ginen, eta orain, kalean ere jasoko dugu Sarerako seinalea.\nOrain arte, sare mugikorren teknologian, errepikagailu-hargailu soilik izan dira antenak, baina orain, 4G teknologiarekin, seinale-igorle izango dira. Hau da, GSM, GPRS eta UMTS teknologietan (1G, 2,5G eta 3G-ren baliokide dira), triangulazioa izeneko teknikari esker, antenak gai ziren inguruan zeuden telefonoak antzeman eta horien kokagunea edo posizioa zehazteko, hiru antenak osatutako eremu triangeluar baten arabera, eta behin kokagunea zehaztuta, beste gailu batetik jasotako seinalea bidaltzen zioten.\nSeinalea antzematea eta mugikor batetik bestera pasatzea zen antena horien funtzioa, baita seinale horrek, ahotsaz gain, testu-mezuak, irudiak eta, 3G teknologian, Sarerako sarbidea edukita ere. 4G telefonian, berriz, zuntz optikozko kable sorta batzuen bukaera izango da antena; kable horiek Sarerako sarbidea ematen dute, eta antenak kilometro koadro ugariko eremuan zabalduko du sarbide hori, wifi router batek etxe batean egiten duen modu berean. Beraz, 4G teknologiarekin, kalera aterako da Internet.\nOrain arteko telefonia mugikorra goitik behera iraultzeak ondorio asko ekarriko ditu. Hasteko, operadoreek milioiak eta milioiak gastatu beharko dituzte 4G teknologia ezartzeko, zeren orain artean eraikinen gainaldeetan jarri dituzten antenek ez baitiete balio, errepikagailuak baino ez dira eta. Horien lekuan, 4G teknologiak eskatzen dituen antenak jarri beharko dituzte, seinalea igortzen dutenak, baina horren aurretik, beharrezko diren kableak zabaldu beharko dituzte antenak jarri nahi dituzten eraikinetan.\nSarera nonahitik sartu eta kontsumoa irauli\nTelekomunikazio-operadoreak uzkur ageri dira mundu guztian, inbertsio ekonomiko handi-handia egin beharko baitute; hasiak dira eragozpenak jartzen eta, aldi berean, gobernuei laguntzak eskatzen. Baina badakite, ongi jakin ere, zer esan nahi duen 4G teknologiak: Internetera harigabe konektatzeko modua duten gailu guztiak nonahitik sartu ahalko dira Sarera, eta segundoan 100 megabit-eko abiadura teorikoa izango dute datuak jaisteko eta 50 megabit-ekoa igotzeko.\nErabiltzaileek, beraz, gaur egun ordenagailua erabiliz egiten dutena egin ahalko dute telefono mugikorra, tableta bat edo ordenagailu eramangarria erabiliz. Erabiltzaileak, egonean dagoela ez ezik, oinez edo autoan doala ere eskura izango du Internetek eskaintzen duen informazio guztia, eta informazio hori, gainera, unean uneko kokapenarekin lotuta egon liteke. Zer-nolako eraginak izango ditu denbora errealean jakin ahal izateak non dagoen hurrengo gasolindegia, zer prezio dituen zerbitzugune hurbilenak, zenbateko zirkulazioa dabilen norbera doan errepidean edo zer duten ikusteko modukoa bidean dauden herri eta hiriek?\nMugimenduan jasotzen den informazioak aldarazi egin dezake pertsonen jokabidea. Demagun jatetxe batean afaltzeko asmotan abiatzen garela, eta bidean, inguruan dauden beste toki batzuei buruzko informazioa iristen zaigula, erakargarriagoak edo merkeagoak diren jatetxeena. Ez ote da nornahi tentatzeko modukoa? Adibide bat da horrako hori, baina egoera guztietara hedatzen badugu, eta iragarki pertsonalizatuak jasotzeko aukerarekin lotzen badugu, pentsatzekoa da aldaketa handi samarra etorriko zaiela erabiltzaileei informazioaren eta kontsumoaren alorrean.\nAkabo telefono finkoak\nTeknologia berriarekin, Interneteko protokoloaren bidez (IP ere esaten zaio) iritsiko da informazio guztia erabiltzailearen mugikorrera, izan ahotsa, testuak, irudiak edo audioa. Ahots-deiek, beraz, ez dute bidaiatuko lehen bezala; orain, digitalizatu egingo dira, eta pakete moduan sartuko dira Internetetik joan daitezen (IP ahotsa da hori). Ondorioz, mugikor batetik bestera hitz egiteko, adibidez, Skype eta gisako programak erabili ahalko dira, doan.\nHorrek ez du esan nahi, dena den, doan hitz egin ahalko dugula mugikorretik. Operadoreek, segur aski, aldatu egingo dute tarifa-sistema, eta minutuka kobratu beharrean, kontsumitzen den datu kopuruaren arabera kobratuko dute. Beste ondorio bat ere ekarriko du teknologia berriak: guztia IP bidez mugituko denez, bai etxe barrenean eta bai kanpoan, ez da beharrezkoa izango etxean edo bulegoan sargune finko bat edukitzea, eta, beraz, telefonia finkoa desagertu egingo da, eta kable bidez konektatuta dauden telefonoak iraganeko gauza bitxi izatera igaroko dira.\nAntzera gertatuko da roaming bidezko kostuekin ere (atzerrira edo atzerritik egindako deiak dira); izan ere, protokolo globala da IP delakoa, eta ezingo dute esan konpainien arteko akordioak egin behar dituztela dei horiek arautzeko, eta horregatik direla garestiagoak. Sarbideko prezioa unibertsala izango da, edo, gutxienez, prezio hori ez du baldintzatuko erabiltzailea dagoen lekurainoko distantziak (gaur egun halaxe gertatzen da).\nBaina arazoak ere ekarriko ditu: 4G teknologiak uhin ugari kontsumitzen ditu, eta bereizmen handiko telebista mugikorra iristen eta hedatzen denean, are gehiago kontsumituko dira. Horren ondorioz, gailu mugikor ugari pilatzen diren tokietan, buxadurak eta atzerapenak jasango dituzten erabiltzaileek (auzo jendetsuetan, udatiarren bilguneetan edo kirol ekitaldietan). Ildo horretan, telebistekin lehiatu beharra izango da, horiek ere IP bidez eman nahi dituzte-eta bereizmen handiko programak, eta partekatu egin beharko da espektro elektromagnetikoa, baliabide mugatua baita hori ere.


EB-AEBetako merkataritza akordioa: zer irabazi behar du Europak? - EBko kazetaria\nBernd Lange eta Cecilia Malmström TTIP-ri buruzko eztabaidan\nEB-AEBen merkataritza-akordio baterako negoziazioek - Merkataritza eta Inbertsioen Lankidetza Transatlantikoa (TTIP) izenaz ere ezaguna - eztabaida pizten jarraitzen dute. Nazioarteko merkataritza batzordeak martxoaren 18an eztabaidatu zituen negozio, sindikatu, kontsumitzaile eta ingurumen erakundeetako ordezkariekin izan ditzaketen onurak. Bernd Lange S&D taldeko kide alemaniarrak, batzordeko presidenteak, honakoa azaldu zuen: "TTIPi buruzko bilera ugari egiten ditut eta galdera bat sortzen da beti. Zer esan nahi du niretzat zehazki?"\nCecilia Malmström Merkataritza komisarioak hainbat adibide eman ditu enpresa txiki eta ertainek akordioaz balia zitezkeen jakiteko, Espainiako zapatagileek orain AEBetara egindako esportazioen% 35eko tarifak ordaintzen dituzten Finlandiako aireportuko ekipamenduen fabrikatzaileari. asko saldu dezake AEBetan kontratazio publikoaren murrizketengatik. "Europako 4.7 milioi enplegu daude AEBetara egindako esportazioei esker", esan du Malmströmek. "Esportazio aukera berriak eta eskaera handiagoa sortu nahi ditugu ordaindutako enplegu horietarako. ” Gainera, gaineratu du kontsumitzaileek produktuen aukera zabalagoa lortuko dutela prezio baxuagoetan, eta enpresak lehiakorragoak izango liratekeela inportazioen kostuak murriztu ahal izango dituzte.\nEnpresa ordezkariek aduana zergak kentzearen eta AEBetako merkaturako sarbidea irekitzearen ondoriozko hazkunde aukerez hitz egin zuten. Susanne Lindberg-Elmgren Suediako sindikatuetako ordezkariak honakoa esan zuen: “Langileek inbertsio eta merkataritza gehiago behar dute. Enpleguari dagokionez, irabazle eta galtzaile batzuk egongo dira, baina galtzaileek baino irabazle kopuru handiagoa izatea espero dugu ". Jos Dingsn Transport and Environment talde ekologikoko kezka agertu zuen AEBek merkatuak irekitzeko emandako kontzesioen truke, EBk "AEBek gure araudia nola egiten dugun eragiteko" aukera eman dezake.\nNazioarteko merkataritza batzordeko kideek eztabaidetan zehar balizko akordio baten alderdi ezberdinak nabarmendu zituzten.\nGodelieve Quisthoudt-Rowohl EPPko kide alemaniarrak ongietorria egin du adituen iritziz: "Badirudi TTIPen onarpen handia dagoela".\nMaria Arena S&D Belgikako kideak negoziazioak amaitu ondoren eta EPko bozketaren aurretik eragin ebaluazioak egitea proposatu zuen, gaur egungo ikerketak irabazi hipotetikoetan oinarritzen baitira.\nEmma McClarkin, Erresuma Batuko ECR taldeko kideak, esan zuen: "Benetako anbizioa dago akordio horrek eman dezakeenaren inguruan. Arriskuak haztatzeko betebeharra dugu, baina uste dut onurak askoz ere handiagoak direla".\nYannick Jadot Berdeak / ALE taldeko kide frantsesak zalantzan jarri du akordioaren ondorioz espero diren hazkundearen eta enpleguaren inguruko kalkuluak, azken ikerketek erakusten dutenez, 600,000 lanpostu gal daitezkeela. "Ez dago eredu liberalari buruz [enplegua sortuz] ipuin maitagarriak entzuteko beharrik, Europan 27 milioi langabe ditugunean".\nGai erlazionatuak:Batzordearen presidentea Bernd LangeEmma McClarkinezaugarrifull-imageGodelieve Quisthoudt-Rowohhainbat adibideSusanne Lindberg-Elmgren\nIsil konprometitua gerra krimenak, gizateriaren eta genozidioaren aurkako delituak izan daiteke: NBEren txostena


Proyectos y reformas en Bilbao | Txikitxe\nKalitatea eta seriotasuna gure zerbitzu guztietan\n30 urte baino gehiagoko esperientzia\nTxikitxe zerbitzu globalen enpresa da, etxebizitzen obren eta eraberritze integralen barruan. Gremio guztietako profesionalekin, edozein proiekturi ekin diezaiokegu, behar eta espazio guztiak betez, igeltserotzatik hasi eta berogailuraino, elektrizitatetik, arotzeriako iturgintzatik eta baita altzarietatik ere, eta, gainera, gremioak koordinatzeko zerbitzu osoa eskainiz.\nPisuen, familia bakarreko etxebizitzen edo merkataritza-lokalen eraberritze integralak gure enpresaren espezialitateetako eta izateko arrazoietako bat dira; izan ere, aukera ematen digute gure gaitasun eta ahalmen logistiko, ezagutza eta esperientzia guztia garatzeko, bai eta barneratze-lan oso bat garatzeko ere. Obra horretan, dauzkagun gremio guztiek parte hartzen dute, eta, are gehiago, kanpoko profesionalen aukera zabala baliatu behar dugu, zeinetara jo dezakegun honako hau ebazteko: Behar oso espezifikoak, zuzenean prestatuta ez daudenak, baina beste behin ere baliabideak eta\nBadugu eskarmentua Zazpikaleetako solairuren batean eraberritze integralak edo osoak egiten, zurezko egiturak dituztenak, etxebizitza normalak eraitsi eta espazioak berregituratzen dituztenak, hutsetik muntatutako merkataritza-lokalak, lehendik dauden negozioen eraberritzeak eta abar.\nGainera, egonaldi espezifikoen eraberritze integralak egin ditzakegu, hala nola solairu edo etxebizitza bateko bainugelen eta sukaldeen eraberritzeak; horietan, esku-hartzeak zabalak eta sakonak izaten dira, eta dauden elementuak, instalazioak, altzariak eta abar erabat ezabatzen dira, eta egitura eta akabera berriekin ordezten dira.\nKasu guztietan esperientzia atseginak izan ditugu eta gure bezeroei emaitza ona eskaini diegula uste dugu.\nEtxebizitzen erreforma integralak\nUtz iezaguzu zure proiektuaren gidaritza osoa hartzen eta ibilbide eta emaitza azkarragoa eta gogobetegarriagoa eskainiko dizugu.\nBainugeletako erreforma integralak, Bilbo\nZure egungo komuna desmuntatu eta berria ahalik eta denbora laburrenean eta akabera onenekin amaituta utziko dugu.\nSukaldeko erreformak Bilbao\nEraitsi eta hondakinak kentzen direnetik bukaerako akabera arte, zerbitzu oso bat eta entrega bat eskainiko dizugu ahalik eta lasterren.\nTxikitxe, ezer baino lehen, igeltserotza da. Gure enpresaren ardatza eta edozein proiekturen bihotza da. Horregatik zaintzen dugu gure zerbitzuen atal hau.\nBeraz, zure etxebizitzan edo merkataritza-lokalean obra oso edo partzialen bat egitea pentsatzen ari bazara, ez izan zalantzarik gurekin esku onetan egongo zarela.\n30 urte baino gehiagoko esperientzia mota guztietako espazioetan eta proiektuetan, eta, horren ondorioz, sortzen diren zailtasun eta behar guztiak konpontzeko ezagutza eta baliabide baliagarri ugari jasotzen ditugu.\nPisuak edo lokalak eraistea, trenkada, pladur, luperia eta baita egiturak ere, eskaini ditzakegun igeltserotza-zerbitzuen parte dira.\nHormak eta zoruak xaflatzea\nHormak eta zoruak azulejuz estaltzea da kalitatezko igeltserotza-lan baten elementu bereizgarrietako bat.\nMikrozementua, estetika, erresistentzia, ezaugarri tekniko eta prezioagatik, egunetik egunera jarraitzaile gehiago dituen materiala da.\nPladur kontseilua eta Instalazioak\nAdreiluz, igeltsuzko plakaz edo pladurrez egindako trenkada da solairu edo lokal baten e\nAlde batetik, lan elektrikoak dira obra edo erreforma batean estereotipatuen eta erregulatuen dauden elementuetako bat; izan ere, erakundeek kalitate-estandar zorrotzak ezartzen dituzte, araudiak, materialak eta abar betetzen dituzte, ziurtagiri horiek gabe egindako instalazioen berezko arriskuak murrizteko. Horregatik, gure lan guztiek proiektu elektriko bat dute, profesional baimendu, kualifikatu eta ziurtatu batek sinatu beharko duena.\nBai etxeko instalazioak, bai industria-instalazioak, instalazio elektrikoko zerbitzu oso bat eskaintzeko prest gaude.\nGainera, gero eta ohikoagoak dira domotika-elementuak edo automatizazioak behar dituzten instalazioak, hala nola pertsiana motorizatuak, aire girotuak, argiztapena eta telefonogune batetik edo IP bidez kudeatutako hari musikala telefono mugikorraren edo ordenagailu pertsonalaren bidez. Eremu horretan, Txikitxek esperientzia eta baliabide tekniko ugari ditu arlo horretako edozein beharrizani erantzuteko.\nObra baten barruan, iturgintza da elementurik delikatuenetako eta konprometituenetako bat; izan ere, alde batetik, hartuneak eta zorrotenak kokatzeko mugak ditugu, eta horiek zehaztuko dute, neurri handi batean, gela "hezeen" kokapena, hala nola bainugela eta sukaldea, edo, bestela, soluzio konplexuak beharko dituzte, eta, bestetik, ura funtsean konplexua delako eta hodien egituran ihesak saihesteko premia handia dagoelako.\nTxikitxek instalazio estandarrak eskaintzen ditu etxebizitzetarako eta merkataritza-lokaletarako, non egonaldi horiek zorrotenetatik gertu dauden, baina baditugu baliabideak muga horiek saihesteko.\nBestalde, ura berotzeko galdara-aukera asko daude, hala nola gas naturala, butano-gasa, termo elektrikoak, fluxu jarraituko berogailu elektrikoak edo termo erantsidun trukagailuak edo bero-ponpak, eta gure enpresan soluzio horiek guztiak ditugu.\nUr hotza eta beroa konketarako eta dutxarako, baita zorroten eta komuneko zorrotenen konexioa ere. Guztiak iturgintza-lanak\nIturgintzako lan osagarriak\nIturgintzako instalazio berri bat berritu edo zerotik muntatu behar baduzu, esperientzia eta kalitatea eskaintzen dizugu\nSukaldea eraberritzen denean, iturgintzako instalazioak eta berogailuak edo galdarak maiz berritzen dira.\nIa obra eta eraberritze guztiek dute zurgintzaren zati handi bat, lanaren eta aurrekontuaren ehuneko handi bat izango dena.\nZoruak (ez dira beti egurrezkoak), ateak, errodapieak eta leihoak (beste material batzuetakoak ere izan daitezke) ia proiektu guztietan agertzen diren elementuak dira, eta gutxi gorabehera estandarizatutako elementuak direnez, katalogoan hauta daitezke, bai ereduei dagokienez, bai koloreei eta akaberei dagokienez.\nBaina, askotan, zurgintzak askoz pisu handiagoa du egitura-elementuak hartzen dituelako, hala nola sabaiak, habeak eta abar, bai eta neurrira egindako altzariak ere, hala nola altzari enpotratuak, egitura bereizleak, eskailerak eta abar.\nTxikitxek arotz talde fidagarri bat du irtenbide guztiak eskaintzeko eta edozein bezeroren eta edozein proiekturen beharrak asetzeko.\nZurezkoak, aluminiozkoak, PVCkoak edo mistoak, produktu sorta zabala eskaintzen dizugu, zure beharretara eta aukeretara egokitzeko\nZur trinkozko ateak, DM-tan, lakatuak edo bernizatuak, kristalekin edo gabe, mota guztietako burdineriekin eta baita tamaina berezietan ere\nNeurrira egindako altzariak\nEtxe, kasu eta bao guztietan ez, IKEAko altzari bat sar dezakegu. Horregatik eskaintzen dizkizugu neurrira egindako altzariak\nEtxebizitza, negozio edo merkataritza-lokal bat berotzeko eta/edo girotzeko sistema aukeratzea eta garatzea konplexuenetako bat da jabe askorentzat, eta errazagoa da horretan huts egitea eta okerreko erabakiak hartzea.\nMetro koadroak, solairuaren edo lokalaren altuera, etxebizitzaren isolamendua eta materialak, beheko solairuan edo altueran kokatzea, hezetasunak eta, batez ere, espazio horren erabilera edo ustiapena (egun osoan edo ordu-tarte soiletan markatu eta zehaztu beharko lukete beren kasurako egokiena den sistema, ekonomiari eta kontsumoei eta espazioaren erosotasun termikoari dagokienez.\nTxikitxek zure ezaugarrietarako egokiena dena aukeratzen lagun diezazuke, betiere aurrekontuaren mugak edo baldintzatzaileak kontuan hartuta, etab., eta arlo horretan ondo aukeratzeak energia eta ekonomia aurreztea ekar dezake, berokuntza-sistemaren erabilerari dagokionez gogobetetze handiagoa izateaz gain.\nGasa berotzeko instalazioak\nBerokuntza-sistema egokia aukeratzea konplexua da, eta kasu eta behar bakoitza aztertzea eskatzen du.\nAire girotuko sistemek egokitzapen ekonomiko eta erosoa ahalbidetzen dute oso denbora laburrean\nZoru erradiatzailea izango da lehen aukerako berokuntza-metodoa, ordu asko erabiltzen dituzten familia bakarreko etxeetan.\nEtxe bateko altzariak, sukaldekoak, bainugelakoak, egongelakoak zein logeletakoak, ez dira egiturazko elementuak etxebizitza baten obra edo eraberritze batean, baina funtsezko eragina dute espazio horren emaitza estetikoan eta bizigarritasunean.\nTxikitxen sukaldeak, komunak eta altzariak altzariz hornitzeko zerbitzua eskaintzen dugu, obra baten azken emaitzan funtsezko elementu horiek kontratu berarekin itxi ahal izateko.\nGure internismo zerbitzuak, gainera, altzarigintzari eta dekorazioari buruzko guztian lagunduko dizu, zure etxeak buruan daukazuna adieraz dezan.\nAltzarien kalitateak, gainera, altzarien balio-bizitza eta zahartzaroa zehaztuko ditu, eta elementu horren alde apustu egitea gomendatzen da, eraberritzearen bizi-luzera handitzeko.\nKalitatezko altzariak, bizitza erabilgarria luzatzeko materialen, errailen eta bisagren iraupena eta erresistentzia lehenesten dutenak\nArmairu txertatuek edozein etxebizitza modernoko espazioen ustiapena aurrezten edo hobetzen dute\nEsekita edo osorik, zuretan edo erretxinetan, modernoetan edo erretxinetan, bainugelako altzari sorta zabala eskain diezazukegu.\nGarbi eta kalitatezko akaberak\nBainugelako birmoldaketek etxebizitzaren balioa handitzen dute: errealitatea edo mitoa?\nBerritu zure sukaldea, etxeko bihotza da.\n7 arrazoi Erreforma Integrala egiteko


(20000) Varuna - Wikipedia, entziklopedia askea.\nArtikulu hau Kuiper gerrikoko argizagiari buruzkoa da, mitologia hinduko pertsonaiari buruzkoa hurrena: Varuna.\n(20000) Varuna edo Varuna Kuiper gerrikoko cubewano bat da, 2000 WR106 behin-behineko izendapena jaso zuena. 2000ko azaroaren 28an aurkitu zen Spacewatch taldeak Kitt Peak Behatoki Nazionaletik (Arizona) eginiko lanari esker.\n2000ko azaroaren 28\nKuiper gerrikoko objektu\n2014 Abenduaren 9\nEz zaizkio atzeman\n≈ 3.7×1020 kg\n668 km inguru\n6.3436 ordu (0.26431666666667 egun)\nGaur arte, Varunak ez du planeta nano gisa hartzeko Nazioarteko Astronomia Elkartearen (IAU) onespena jaso, haatik, planeta nano izateko hautagai direnen zerrendan dago.\nMrinalini Sarabhaik proposatu zuen izena, mitologia hinduan itsasoaren jainko dugu Varuna, greziar mitologiara joango bagina, haren baliokide gisa Poseidon aurkituko genuke eta erromatar mitologian Neptuno.\nBere batez besteko diametroa 900 eta 1060 kilometro artekoa dela uste da. Neptunorekiko kanpo-orbita bat du eta Kuiper gerrikoaren barneko gorputz gisa hartzen da. 2010ko hamarkadan Lurretik 6000 milioi kilometrora zegoen eta bere orbita, erabateko zehaztasunez ezagutzen ez den arren, gure planetarekiko 20º-ko makurduran dago.\nAstronomia eta haren historia\nKuiper gerrikoa eta Oorten hodeia\nAzken aldaketa 24 abendua 2019(e)an, 12:10(e)tan\nOrriaren azken aldaketa: 24 abendua 2019, 12:10.


Euskal Herriko Unibertsitatearen Ataria - Exposición de los proyectos de fin de curso de las alumnas del Título de Diseño de Moda\nModa Diseinua Tituluko Ikasleen kurtso amaierako proiektuen erakusketa\nOstiralean, ekainak 22, 10:00etan, UPV/EHUren Bizkaia Aretoko Oteiza gelan (Abandoibarra etorbidea 3, Bilbo), Arte Ederren Fakultateko Irudigintza Sailaren Moda Diseinuko Unibertsitate Espezialista Tituluko ikasleen kurtso amaierako proiektuekin erakusketa bat inauguratuko da. Aurten, UPV/EHUko titulu honen hirugarren edizioa bete da eta zortzi ikaslek osatzen dute promozioa. Erakusketak, guztira, 35 diseinu bilduko ditu eta uztailaren 2ra arte egongo dira ikusgai.\nZortzi ikasleak Estefanía Pozo, Laura Fernández, Inge Bengoa, Leire Apellaniz, Nur González, Saioa Berasaluce, Ane González eta Aida Clemente dira. Kurtso amaierako beraien proiektuak hainbat kontzeptu desberdinetatik abiatuta sortuak izan dira, hala nola, gaur egunera ekarritako XVIII. mendeko printzesa eta erreginak, gure azala jantzi natural bezala, Marlene Dietrich eta Art Déco arkitektura aurrez aurre, bikingoak, geometriak eta formak mugimenduan, egitura organiko eta inorganikoak 2D eta 3D formatuetan, iniziazioko bidaia naturaren sentsazioen bitartez, edota Egipto Zaharreko sinbologia. Bildumen produkzioan erabili dituzte organtzak, tula, kotoia, larru sintetikoa, estanpatuak, testurak, oihal zurrunak eta baita oihal leun eta finak ere, kolore beltzak, zuriak…


Bakioko Udala - Monumentu-ondarea\nErlijio-arkitekturari jagokonez, Andra Mariko eleizea aitatu behar da, estilo gotikokoa –XVI. mendearen hasikerakoa–, X. mendean eregia, eleizatearen gune nagusia dan Basigo auzoan Jata mendiaren hegian dagoana; San Pelaioko eleizea, landako estilo erromanikokoa –XII. mendearen bigarren erdialdekoa–, Burgoa mendiaren hegiaren ganean dagoana; eta Gaztelugatxekoa, X. mendean sortu zan eta egun Bermeoko jurisdikziopean dagoana.\nAitamen berezia merezi dabe Zubiaurraldeko San Martin, Urkitzaurraldeko Santa Urtsula, Azeretxoko Doneztebe, Bentaldeko San Kristobal eta Zubiaurraldeko Santa Katalina baseleizek.\nArkitektura zibilaren barruan ondokoak dira azpimarratzekoak: Ormatza eta Elexpuru jauregiak, estilo barrokokoak –XVII. mendekoak–, eleizatik hur dagozanak; Quinta-Torre etxe handi-dotorea eta Feliena jauregi narriatua, Basigo auzoan dagozan eta XIX. mendeko paristar ereduen eraginak daukiezanak; eta beste etxe handi-dotore eta jauregi batzuk, esaterako Bentaldeko Torrea eta Itxaso-Ondo eta Basigoko Rosario Enea eta Balandako Torretxea.\nMuseoen ganean, aitatzekoak dira ostalaritzako hiru lokal ezagunetan dagozanak:\nEneperi, museo etnografikoa, Eneperi jatetxearen barruan.\nGorrondona, txakolinaren museoa, Gorrondona txakolindegiaren barruan dagoana.\nZintziri errota, izen bereko jatetxean dago. Museoaren erakusketa honetan ondokoak ikusi daitekez: gaseosagintzea, iturrien erakusketea, soloko tresnak, aroztegiko tresnak, antxinako errotearen barriztapen lanak eta funtzionamendua, milurteko "Elexpuruko pinuaren enborraren erakusketea"—2003ko urtarrileko ekaitz gogor batek lurrera botatakoa—, antxinako argazkiak...


Iñaki Garcia osasun mentalean aditua den psikoterapeuta da, Erain Cooperativako koordinatzailea, eta urriaren 14an, Bherria Topaketan izango da publikoa eta soziala denaren arteko lankidetza-bideez aritzeko zaintzen eta bizitzari eustearen ikuspegitik. Iñakik azalduko digu PUBLIKOA eta SOZIALA DENAREN arteko elkarrizketa KOMUNAREN … Gehiago ikusi\nMauro Castro eta Laia Forné La Hidra Cooperativako Ikerketa Institutukoak dira. Urriaren 14an egingo den topaketan aurkeztuko duten ikerketa egiten dute. Ziur daude bilbe komunitarioak funtsezkoak direla tokiko jarduera instituzionalaren eta herritarren ekimen sozialen artean lankidetza-esparru berriak ezartzeko. Hondamendi naturalen … Gehiago ikusi\nEncarna Hernández kazetaritzan lizentziatua da eta Zientzia Politikoan eta Administrazio Publikoan doktorea Murtziako Unibertsitatean. Gaur egun, NovaGob Fundazioaren zuzendaria dugu, eta Iberoamerikako Administrazio Publikoetan berrikuntza garatzeko esku-hartze, ikerketa eta prestakuntzako proiektuak lantzen dituzte. Egilea, irakaslea eta aholku-emailea Gobernu Irekiaren arloan, … Gehiago ikusi\nNola lortu konfiantza, konpromisoa eta inplikazioa ekintzara igarotzeko?\n#LoQueViene: RESET” izeneko hitzaldiak irekiko du urriaren 14ko Bherria topaketa. Antoni Gutiérrez-Rubík artikulu hau helarazi digu, konferentzia horren zertzelada batzuk aurreratuz Ezkorra nahiz nire adimena medio, baina baikorra nire borondatea dela-eta, Antonio Gramsci COVID-19aren agerpenak dena suntsitzeaz gain, krisi anizkoitza … Gehiago ikusi\nErreserbatu data! Urriaren 14an Bherriaren urteko topaketara gonbidatzen zaitugu.\nDagoeneko prestatzen ari gara hurrengo Bherria Topaketak topagune irekia, eta urriaren 14an egingo da, 09:00etatik 14:00etara bitartean. “Lankidetza publiko-soziala larrialdi-egoeratan: erronka berriei erantzuteko gakoak” deituriko jardunaldiaren xedea izango da larrialdi-egoeretan erantzun komunitarioak eraiki dituzten proiektu zehatzak aztertu eta horietatik ikastea … Gehiago ikusi


Gure nortasunaren altxorrak (3)\nGure Araba landatarraren oihartzun berriak\n«Certo è bellissimo paese, tutto questo spatio si chiama Tierra de Alava»\nAndrea Navagiero, Venezia 1563\nGutxi dira historian zehar Arabako lurraldeetako bide, herri eta parajeetan barrena ibili diren bidaiari, oinezko, merkatari eta jende anitzen testigantzak…“Herrialde ederra da, zalantzarik gabe, Arabako Lurraldea da inguru hori guztia”; XVI. mendeko kronista veneziar ospetsu batek edertasun inguratzaile horri buruz egindako baieztapen hori –aipu horrekin egiten du irakurtzeko gonbita Julio César Santoyoren (1972) Viajeros por Álava. Siglos XV al XVIII argitalpenean– Araba landatarra bisitatzen dutenek errepikatzen duten urruneko oihartzunetako bat da, ziurrenik. Araba landatarraren oihartzun gisa ulertzen duguna aldatu egin da, ordea.\nGaur egun, oihartzun horiek, landakoak edo hirigintzakoak izan, sareen bidez entzuten dira batez ere; gizarte digitalaren oihartzunak dira, gure gailu elektronikoetan ugaldu eta errepikatzen diren mezu birbidaliak.\nAraba landatar garaikidean hautematen den benetako erresonantzia ez dator mitologiak Eco izenez bataiatu zuen basoetako ninfa hartatik, Nartzisorekin maitemindu eta Hera jainkosak bere kabuz ez hitz egitera eta entzundako azken hitzak errepikatzera bakarrik kondenatu zuen hartatik. Oihartzun berriak beste kontzeptu baten parte dira.\nHala, “soinu errepikatu” definiziotik urrundu eta greziar jatorriko “oihartzuna: etxea, bizilekua” hizkuntza-adierarekin identifikatzen da.\n“Eko” balioaz eta bereizgarriaz ari gara –“ekologia, gure etxe komuna”-ri dagokionaz–, horrekin bereizten baitira Arabako herrietako produktu eta zerbitzu asko. Hala, bere kanpo- eta barne-edertasuna erakusten du gure landa-inguruneak, berdearen egungo tonuak osatzen dituzten zertzelada berriekin… ekoturismoa, eco friendly…, etorkizunari begiratzen dioten eta, era berean, ingurunearekiko errespetua ezaugarri duen antzinako landa-jarduera batekin batera bizi diren kategoriekin.\nAraba bisitatzen dutenek “ekoetiketa”, Europar Batasunak ingurumen-arloko betekizunei eta praktikei buruzko Europako araudi zorrotza arrakastaz betetzen duten produktu eta zerbitzuen establezimenduak identifikatzeko ematen duen bereizgarri gorena, duten landa-ostatu ugari dituzte.\nAraba Marketen honako hauek aurki ditzakezu: hondakinez egindako tresnekin ingurumen-sentsibilizazioko ikuskizunak egiten dituen musika talde ekologiko bat, ziurtagiridun kosmetiko ekologikoen lerro esklusibo bat, bai eta zerbitzuak, azpiegiturak, eta ingurumena ahalik eta gehien errespetatuz egindako elikagai, edari eta artisau-produktu sorta oso bat ere… Izaera pribilegiatu bati lotuta, bere esentziari eutsi nahi dion eta konpromiso hori gaizki tratatzen dugun baina guztiok batzen gaituen gure planetara hedatu nahi duen Araba landatarraren oihartzun berriak dira.


Urola Kostako HitzaAzpeitia Archives - Page 314 of 570 - Urola Kostako Hitza | Page 314\nEsklabetatik Jesus Maria komentura arteko espaloia berritzen ari dira\nNork: Urola Kostako Hitza\t- Urt 5, 2017\nEsklabetatatik Jesus Maria komentura arteko espaloi zatia berritzen ari da Azpeitiko Udala. Pasealekuaren alboetan dauden ezkien sustraiek espaloi zatietan koskak sortu dituzte, eta horiek konpontzeko eskaera Denon Artean aurrekontu parte-hartzaileen prozesuan jaso zuen udalak. Herritarren eskaerari...\nAparkalekua egingo dute Azpeitiko Etxebeltz eta Loiolabide artean\nBukatu dituzte Azpeitiko Etxebeltz-Izarra eta Loiolabide arteko lur eremua egonkortzeko lanak, eta, orain, autoentzako 35 aparkaleku egokitzeko lanekin hasiko dira. Horrez gain, Loiolara bideko bi eremuen arteko paseoa eta bidegorria lotuko dituen obrak ere datozen egunetan...\nGaur egunean, berez, berdintsu dio bat non bizi den, zeren bizitzaren jokoa, jolasa eta solasa pantalla batean kabitzen baitira, eta berdin baita pantalla hori non geolokalizatzen den. Eta, hala ere, sekula baino nabarmenagoa da bizilekuen ranking...\nLangabezia tasa ia puntu bat jaitsi da 2015 eta 2016 artean, Urola Kostan\nNork: Ihintza Elustondo\t- Urt 5, 2017\n2015eko abenduarekin alderatuz gero, langabezia ia puntu bat jaitsi zen 2016ko abenduan Urola Kostan. Izan ere, 2015aren bukaeran %10,3 zen eskualdeko langabezia tasa –4.203 langabetu–, eta 2016ko abenduan %9,4 –3.576 langabetu–. Halaber, Urola Kostako langabezia tasa...\nNork: Urola Kostako Hitza\t- Urt 4, 2017\nGaur arratsaldean Azpeitian izan dira Errege magoen laguntzaileak. Musikaz lagunduta iritsi dira udaletxe azpira, 17:30ak aldera. Haur ugari gerturatu da gutunak ematera eta argazkiak ateratzera. Bihar arratsaldean egingo dute Errege magoen desfilea. 17:00etan Lasaora joango dira,...\nGipuzkoako hainbat urtegi alerta eta aurre alerta egoeran dira, ur faltagatik. Azpeitiko Nuarbe auzoko Ibai-Eder urtegia alerta egoeran dago, haren edukieraren erdia baino gutxiago (%47,55) baitago beteta. Iaz, urte sasoi honetan, urtegiaren edukieraren %54,04 zegoen beteta....\nHARA! ‘Amama’ filmaren estreinaldia egingo dute gaur, ETB1en\nFermin Etxegoienek aurkezten duen Zinez saioan Asier Altuna zuzendariaren Amama pelikula estreinatuko dute. 22:15ean izango da, ETB1en. Filmean parte hartu duten aktoreak dira Iraia Elias zarauztarra, Kandido eta Manu Uranga aita-seme zumaiarrak eta Nagore Aranburu azpeitiarra, besteak...\nDatorren ostiralean, urtarrilak 13, hasiko da txotx denboraldia Azpeitiko Elosiaga auzoko Añota Sagardotegian. Mikel Larrañaga aizkolari azpeitiarrak emango dio hasiera denboraldiari, eta, ondoren, festa izango da bertan. 20:30ean izango da kupelaren irekiera ekitaldia, eta bertsotan ariko...\nLarunbatean hasiko dira berriro zine emanaldiak Soreasu antzokian\nGabonetako geldialdiaren ondoren, larunbatean hasiko dira zine emanaldiak Soreasu antzokian. Zapatuan, urtarrilaren 7an, eskainiko dute urteko lehen filma; El editor de libros filma izango da ikusgai, 22:00etan hasita. Igandean, berriz, haurrentzat Axel heroi txikia eskainiko dute, 16:30ean hasita....\nIristear dira Errege magoak eskualdera\nNork: Aiora Larrañaga Solabarrieta\t- Urt 4, 2017\nOstiralean Errege Eguna ospatuko dute Urola Kostako etxe askotan, eta ostegunean urtero bezala Errege magoei ongietorria egingo diete eskualdeko hainbat herritan. Lehenik eta behin, erregeen laguntzaileak eta Bizarzuri pasatuko da haurren gutunak jasotzera; gaur Azpeitian,...\n« Aurrekoa 1 … 312 313 314 315 316 … 570 Hurrengoa »


Realari harrera - Real Sociedad de Futbol, SAD\nOndo hasten dena\nBadator gau handia. Egunero ez da finalerdi bat jokatzen. Hala sentitzen du talde txuri urdinak, osteguneko partidaren garrantziaz eta zailtasunaz jabetuta, eta horrela sentitzen dute zaleek. Hauek, azken hiru hamarkadetan gizonezkoen taldea Kopako lehen finalera hagan eraman nahi dute. Baloiak 21etatik aurrera biratuko du; partida askoz lehenago hasiko da.\nHistoriarako bere lehen hitzordu handian, Reale Arena berriak Realaren autobusari egingo zaion lehen harrera jasoko du. Zelaira sartu aurretik ileak punta-puntan jartzen dizkizuten horiek. Ehunka jarraitzaile eta lagun-taldeak dagoeneko mobilizatzen ari direlako txuri urdin autokarrean korridore ikusgarri bat egiteko Madrid hiribidean.\nHarrera handia dator, amets eginarazten ari zaigun talde batek merezi duen bezala. Aukera bat da, halaber, txikienek orain arte kontatutako zerbait bizi ahal izateko. Gazteenek harrera honetara etortzeko aukera izan dezaten, arren eskatzen dizuegu arrisku fisikoa eragin dezaketen elementuak saihesteko.


Enpresa Berritzaileen Sorkuntzarako VI. Lehiaketa – BicAraba\n2008, Urria 22\nEnpresa Berritzaileen Sorkuntzarako VI. Lehiaketa\nAraban bizi diren eta sorkuntza berriko enpresa-egitasmo bat duten pertsonek parte ahal izango dute. Negozio proiektu horrek oinarritzat izan beharko du berrikuntzaren ekarpena, gutxienez, ondoko arlo batean:\n* Produktua edo/eta zerbitzua\n* Barneko/kanpoko prozesuak\nSorkuntza berriko enpresa-egitasmo moduan hartuko da berriki sortutako enpresa (proiektuak aurkezteko epemuga baino 2 urte, gehienez, lehenago eratua) edo oraindik gauzatu gabeko enpresa proiektuak.\nSaritutako 5 proiektuek ondoko diru-laguntza jasoko dute:\n* Lehenengo saria: 10.000 euro\n* Bigarren saria: 7.000 euro\n* Hirugarren saria: 4.000 euro\n* Bi akzesitentzat: 2.000 euro\nHorrez gain, 7.000 euroko zerbitzu poltsa bat jasoko dute, ondoko arlo bati, edo bati baino gehiagori bideratuko dena:\n* Arabako Teknologia Parkeko CEIAko instalazioetan gune fisiko bat hornitzea proiektua garatu ahal izateko.\n* Negozio-Planaren Bideragarritasun eta garapenaren azterketa egiteko gidaritza.\n* Start-Up-en lagundu: estrategia- eta finantza-bazkideen bilaketa eta kudeaketa.\n* Enpresa Kudeaketan eta IKT-en berrikuntzan trebakuntza.\n* Proiektua zabalkundea, sari banaketaren inguruan komunikazio kanpaina baten bidez.\nAurkezteko eguna 2008ko azaroaren 28an bukatuko da


Zerga bilketa asko jaitsi da Txinan, krisialdiaren ondorioz | Ekonomia | Berria\nZerga bilketa asko jaitsi da Txinan, krisialdiaren ondorioz\nGero eta agerikoagoak dira sintomak Txinaren ekonomian. Koronabirusak eta hari aurre egiteko neurriek, esaterako, nabarmen jaitsi dute herrialdeko zerga bilketa urte hasieran. Urtarrilean eta otsailean, aurreko urtean baino %11,2 gutxiago bildu dute zergetan —405.000 milioi euro gutxiago—, eta otsailari soilik dagokion amiltzea ikusgarria da, iaz baino %21,4 diru gutxiago iritsi da aurten herrialdeko ogasunetara.\nCaixin aldizkari ekonomikoak eman ditu datuak. Haren arabera, hotelak eta turismoaren alorra izan dira kaltetuenak, haiek zergetan ordaindutako kopurua iazkoaren erdia baita. Industria produkzioak ere jaitsiera handia izan du (-%13,5) urtarril eta otsailean.\nHerrialdeko gobernuen gastua jaitsi egin da bi hilabete horietan (-%2,9), nahiz eta osasungintzako alorrera bideratutako kopurua nabarmen handitu, +%22,7.\nKalteen zerrenda osatzen duten aldi berean, Txinako agintariek laguntza neurri zenbait jarri dituzte abian, batez ere enpresa txikiei kolpea arintzeko. Energia merkeagoak, kotizazio txikiagoak, zerga jaitsiera... Interes txikiko maileguak eskaintzeko ere bilioi erdi bat yuan (65.000 milioi euro) jarriko ditu.\nBankuentzako oxigeno pixka bat ere beharrezkoa izango dela pentsatzen hasiak dira Txinan. Financial Times egunkariaren arabera, herrialdeko banku zentralak gordailuak izateagatik ordaindu beharreko interes tasak jaitsi egingo dizkie bankuei.\nBeste herrialdeetako banku zentralek hainbat neurri iragarri dituzte finantza entitateak laguntzeko, baina oraingoz, Txinako Herritarren Bankuak ez du erabaki garrantzitsurik hartu diru politikari dagokionez. Bitarte honetan, hori bai, bankuei agindu die haiek emandako maileguen itzulketa epeak luzatzeko, mailegu berrientzako interesak murrizteko, eta baldintza malguagoak jartzeko orain arte zorpetze txar gisa hartuak izan diren operazioei.


Indarkeriari aurre eginez, denak bat. Noticias de Navarra\nIndarkeriari aurre eginez, denak bat\nHILAREN 25EAN | Emakumeei aitortza egiteko ekitaldia eta egitarau berezia antolatu dute lehen aldiz Andoainen\nMarta San Sebastianen erreportajea\nSábado, 18 de Noviembre de 2017 - Actualizado a las 06:11h\nInoiz baino ozenago entzungo da aurten Andoainen indarkeria matxistaren kontrako oihua. Biktimen erreparazioarako eskubidea aldarrikatzeko ekitaldia antolatu dute datorren azaroaren 25erako, baina bestelako ekitaldiak ere antolatu dituzte egitaraua bereziaren baitan.\nAndoaingo Udalarentzat ezinbestekoa da biolentzia matxistaren biktima izan diren emakumeen erreparaziorako eskubidea onartu eta errespetatzea;horregatik, aurten estreinakoz, ekimena antolatu du Udalak herriko hainbat emakumerekin elkarlanean “biolentzia matxista salatu eta eskubide horiek aldarrikatzeko”.\nEmakumeenganako Indarkeriaren Aurkako Nazioarteko Eguna hilaren 25ean bada ere, lehenago izango dira ekimenak. Hala nola, gaur autodefentsa feminista ikastaroa eskainiko da Emagin elkartearen eskutik Allurralde kiroldegian.\nAndoaingo Udalarentzat ezinbestekoa da indarkeria matxistaren biktima izan diren emakumeen erreparaziorako eskubidea\nAstelehenean, hilak 20, Ongiz elkarteko Mikel Otxotorenak Eta gizonak zer? Maskulinitate berrietatik, indarkeria matxistari aurre egin hitzaldia eskainiko du Basteron (18.30).\nAurtengo egitarauan herriko hainbat elkartek parte hartu dute, hala nola, gaztetxeak edo Gazte Lokalak. Hain zuzen ere, Gazte Lokalean Itsaspeko bihotzak erakusketa ikusgai izango da azaroaren 22tik 24ra, 17.00etatik 20.30era, eta bisitaldi gidatuak ere iragarri dituzte.\nAzaroaren 23an, aldiz, Sortzen kontsultoriako Jone Gurreak Hemen ere pairatzen dugu. Indarkeria matxistaren hainbat alde, eta Andoainen bizi dugun errealitatea eskainiko du Basteron (18.30).\nEkitaldi nagusia, ordea, datorren larunbatean izango da, hilak 25. Indarkeria matxistari aurre egiten dioten emakumeei aitortza ekitaldia antolatu dute. Juanita Alkain plazatik Goikoplazara, indarkeria matxistaren aurkako ibilbideari ekingo diote, 12.00etan, eta ondoren ekitaldi publikoa izango da. Arratsaldean, 17.30ean, Beldur barik ekimenaren bideo-emanaldia izango da Gazte lokalean eta egunean zehar, Andoaingo Gaztetxearen informazio puntua zabalik izango da.\nEgitarauak azaroaren 25etik aratago jarraituko du. Hala, 28an Bertha Gaztelumendik zuzendutako Volar pelikula ikusteko aukera izango da Basteron (18.30). Ondoren, bi protagonistekin solasaldia izango da. Hilaren 30ean, jostailu ez sexistak aukeratzeko tailerra antolatu du Ametsondoa elkartearen eskutik Urigain kultur etxean (17.30) eta, amaitzeko, abenduaren 4an Emakunderen autobus ibiltaria Andoaingo Zumea plazara iritsiko da.


ASTEBURU HONETAN ZUMAIAN GIPUZKOAKO TRIATLOI SPRINT TXAPELKETA JOKATUKO DA\nZUMAIAKO VII. TRIATLOIA 2013/09/07 GIPUZKOAKO TRIATLOI SPRINT TXAPELKETA\nLarunbata honetan, irailak 7, zumaiako zazpigarren triatloia ospatuko da, sprint (750m-20km-5km) distantzian lastertuko delarik. Proba, Zumaiako Triatloi Taldea, Gipuzkoako Triatloi Federazioa eta Euskadiko Triatloi Federazioaren esku izango da eta distantzia honi dagokionez, 2013. urteko gipuzkoako txapelketa izango da, Denboraldi honi dagokionez, Euskal Herriko zikuitorako azken aurreko proba puntuagarria izango da.\nProba, arratsaldeko 18:15etan hasiko da, emakumezkoen kategorian eta 18:30tan gizonezkoen kategorian. Lehen ataleko igeriketa saioan, 750m joan etorriko ibilbideari aurre egin beharko diote. Hasiera, itsas adarraren ezker aldetik, itsaso alderuntz eta itzulera itsas adarraren eskuin aldetik, boxetaruntz, bigarren bizikleta saiora pasatzeko. Bigarren atalean, 20kmtako ibilbide gogorra izango dute Zumaia eta Aizarnazabal artean, joan etorriko ibilbidea izanik. Proba amaitu baino lehen, eta boxetatik pasatu ondoren, azken 5kmri aurre egin beharko diote, oinezko saioan. 2,5kmtako ibilbideari bi itzuli eman beharko dizkiote, helmugara itzuli aurretik itsas adarraren paralelo pasatuz.\nGainera, proba honen aurretik, super sprint distantzian (350m-10km-2,5km), triatloi herrikoia ospatuko da arratsaldeko 17etan hasita. Aurten triatloi honen bigarren edizioa ospatuko da. Lasterketa hau federatu gabe dauden triatletentzat zein triatloian hastera doazenentzat eta federatu gabe daudenentzat pentsatua dago.


Udalak Gipuzkoako lehen zebrabide adimenduna jarriko du Otalora Lizentziaduna kalean, bide segurtasuna indartzeko — Arrasateko Udala\nUdalak zebra bide adimenduna jarriko du Otalora Lizentziaduna kalean, zehazki Kulturatetik Uarkapera doan zebra bidean. Gipuzkoako lehenengoa izango da.\nVictoriano Fuentes Obra, Zerbitzu, Mantentze eta Auzoetako zinegotziak adierazi duenez, “ekintza batzuk egiten ari gara zebra bideen argiztapena hobetzeko, eta hainbat zebra bidetan argiztapena indartzea planifikatuta da; aurten 10 zebra bideren argiztapena hobetu gura dugu, lehena Otalora Lizentziaduna kalean. Zirkulaziorik handieneko eremuetan kokatuko dira, jende asko ibiltzen den merkataritzako eta aisialdiko ekipamenduak edo establezimenduak hurbil daudelako”.\nBertan oinezkoentzako pasabide adimenduna jarriko da, elkarren artean konektatutako 12 argi plakaz osatua. Zebra pausoa eta haren seinalizazio bertikala argiztatuko dira, oinezkoek zebra pausoa erabili gura dutenean. LED argidun seinaleak izango dituzte eta sentsoreekin aktibatzen dira, oinezkoek gurutzatzen dutenean.\nZinegotziaren esanetan “zebra bide horiek asko murrizten dute istripu kopurua eta, batez ere, harrapatzeko arriskua. Oinezkoentzat herri seguru bilakatzeko bidean pausu berri bat da”.\nUdalak lana adjudikatu berri du lehiaketa bidez: Interlight enpresa izango da arduraduna, halako argiztapen bereziak instalatzen esperientzia duen enpresa. Udalak 8.479,856 euroko (BEZ barik) inbertsioa egingo du.


Cookieei buruzko politika - Fundación Sancho El Sabio\nYou are here: Home1 / Cookieei buruzko politika\nCOOKIEN ERABILERA, ZER DA COOKIE BAT ETA ZERTARAKO BALIO DU?\nWebgune honek cookieak erabiltzen dituela jakinarazten dugu. Zure ordenagailuko, mugikorreko edo beste edozein gailuko web-nabigatzailera igortzen den testu-fitxategi bat da cookiea, eta egindako nabigazioari buruzko informazioa gordetzeko eta berreskuratzeko balio du. Webguneak erabiltzailea ezagutu dezala ahalbidetzen dute cookieek, eta, horrenbestez, erabiltzaileak aukeratutako nabigazio-aukerak gogoratzeko erabiltzen dira orokorrean (adibidez: erabiltzen duen hizkuntza, erabiltzaile-izena eta pasahitza, eta abar, gogoratzea.)\nCOOKIEEN ONARPENA WEBGUNE HONETAN\nGure webgunean sartzen zaren lehenengo aldian ageri den menu zabalgarriaren bidez, edo abisu honen azalpenei jarraikiz, gure cookieen konfigurazioa aldatu eta kudeatu dezakezu. Cookieen konfigurazioa aldatu gabe jarraitzen baduzu, haiekin ados zaudela ulertuko dugu.\nHainbat cookie mota daude:\nNork kudeatzen dituen kontuan izanda, honako hauek bereizten dira:\nCookie propioak: zure nabigatzailera gure zerbitzarietatik edo web-domeinuetatik igorritakoak dira.\nHirugarrenen cookieak: guk zuzenean kudeatzen ez dugun zerbitzari edo web-domeinu batetik igorritakoak dira, hau da, beste hirugarren erakunde batek (adibidez: Googleko zerbitzuak) kudeatutakotik igorritakoak.\nSaioko cookieak: zuzeneko saioan erabiltzailea identifikatzea ahalbidetzen dute, eta horrek esan nahi du memorizatu egiten direla eta saio batek aktibo irauten duen denboran soilik izango dutela baliotasuna, hau da, webgunea bisitatzen duzun bitartean, eta betiere cookie bakar bat ere ez da zure gailuan geratuko.\nCookie iraunkorrak: zure gailuan irauten dute eta gure webguneak irakurri egiten ditu beste bisita bat egiten duzun bakoitzean. Cookie hauek funtzionatzeari uzten diote data jakin bat igarotakoan.\nCookie teknikoak: nabigazioa eta webgunearen funtzionamendu egokia hobetzen dute.\nPertsonalizazioko cookieak: aldez aurretik definitutako ezaugarri jakin batzuekin zerbitzura sartzea ahalbidetzen dute, zenbait irizpideren arabera.\nAzterketako cookieak: emandako zerbitzuari buruz egiten den erabilera estatistikoki neurtzea eta aztertzea ahalbidetzen dute.\nNOLA ALDATU DITZAKEZU COOKIEAK?\nErabiltzaileak beti ahal izango du “cookieen” erabilera pertsonalizatu, baita cookie horien bilketa saihestu ere nabigatzailearen aukerak aldatuta. Nabigatzailea zein den kontuan izanda, leku batean edo beste leku batean egongo da cookieen konfigurazioa. Zure nabigatzaileko “Laguntza” funtzioa erabiltzen baduzu aurkitu ahalko duzu. Cookie guztiak lehenetsita onartzeko edo baztertzeko ere konfiguratu dezakezu zure nabigatzailea, edo cookie bakoitza jaso dela adierazteko pantailan abisu bat jaso eta une horretan cookiea disko gogorrean ezartzea edo ez ezartzea erabakitzeko.\nNabigatzaile ohikoenen artean ditugu:\nFirefox: Aukerak\_Pribatutasuna\_Arakatzea\_webguneei ez dudala arakatua izan nahi adieraztea\nChrome: Chrome menua\_Konfigurazioa\_Erakutsi aukera aurreratuak\_Pribatutasuna\_Edukiaren konfigurazioa\_Cookieak\_cookieak modu predeterminatuan blokeatzea\nSafari: Lehentasunak\_ Pribatutasuna\_Cookieak blokeatzea\nExplorer: Erremintak\_Interneteko aukerak\_Pribatutasuna\_Konfigurazioa\_ mugitu kontrol irristagarria erabat gora cookie guztiak blokeatzeko edo erabat behera cookie guztiak ahalbidetzeko eta, ondoren, klikatu Onartu.\n“Cookieak” erabat blokeatzean, zenbait webgune behar bezala agertzea saihestu dezakezu. Kontuan izan gure cookieak onartzen ez badituzu, ezin izango duzula bezeroentzako sarea erabili, ezta bezeroen estraneta, ezta iturri-tamainaren pertsonalizazioa ere.\nZER MOTATAKO COOKIEAK ERABILTZEN DITUGU WEBGUNE HONETAN?\nZehazki, honelako cookie motak erabiltzen ditugu gure webgunean:\nCONSENT\t Propioa Hilabete 1 Erabiltzaileak cookieak kargatu diezazkioten bere baimena eman duela adierazten du\nPHPSESSID\t Propioa\t Saioa Web-zerbitzariaren barrukoa\n_gid Google\t Egun 1\t Google Analytics\n_gat\t Google\t Egun 1\t Google Analytics\n_ga\t Google\t Egun 1\t Google Analytics